Η Τεχνη Του Χωρισμου - Ξενη λογοτεχνια (BKS.0336362)\nΑρχική > Βιβλία > Πεζογραφία > Η ΤΕΧΝΗ ΤΟΥ ΧΩΡΙΣΜΟΥ\nΤι πρέπει να κάνει ένας άνδρας όταν δεν θέλει πια μια γυναίκα, είτε επειδή απλώς βαρέθηκε είτε για κάποιον πιο «ιδιαίτερο» λόγο;\nΟ Μωπασσάν θέτει το ερώτημα σ' ένα ιδιαίτερα χιουμοριστικό κείμενο - και, στη συνέχεια, ο καθένας απ' τους ήρωες των διηγημάτων της συλλογής σκαρφίζεται τον δικό του τρόπο προκειμένου να χωρίσει όσο το δυνατόν πιο ανώδυνα, ανάλογα βέβαια με τα κίνητρά του. 'Αλλος γιατί βρέθηκε σε ένα αδιέξοδο που δεν είχε προβλέψει, άλλος γιατί είχε θεοποιήσει το αντικείμενο του πόθου του και τώρα υποφέρει, άλλος γιατί η κοινωνική του θέση δεν του επιτρέπει την επισημοποίηση του εφήμερου δεσμού του, άλλος με εντελώς ταπεινά ελατήρια. Και υπάρχουν φυσικά κι εκείνοι που... επιστρέφουν! Μα και οι γυναίκες, όταν αναγκάζονται να κάνουν πρώτες το αποφασιστικό βήμα, δεν υπολείπονται σε έμπνευση...\nΗ ΤΕΧΝΗ ΤΟΥ ΧΩΡΙΣΜΟΥ (BKS.0336362)\nΗ ΤΕΧΝΗ ΤΟΥ ΧΩΡΙΣΜΟΥ BKS.0336362 BKS.0336362 MAUPASSANT GUY DE MAUPASSANT GUY DE ΞΕΝΗ ΛΟΓΟΤΕΧΝΙΑ Κατηγορία: ΞΕΝΗ ΛΟΓΟΤΕΧΝΙΑ •MAUPASSANT GUY DE στην κατηγορία ΞΕΝΗ ΛΟΓΟΤΕΧΝΙΑ ISBN: 978-960-283-442-8 Συγγραφέας: MAUPASSANT GUY DE Εκδοτικός οίκος: ΡΟΕΣ Σελίδες: 168 Διαστάσεις: 12, 5Χ19 Ημερομηνία Έκδοσης: Δεκέμβριος 2015 Τι πρέπει να κάνει ένας άνδρας όταν δεν θέλει πια μια γυναίκα, είτε επειδή απλώς βαρέθηκε είτε για κάποιον πιο «ιδιαίτερο» λόγο; Ο Μωπασσάν θέτει το ερώτημα σ' ένα ιδιαίτερα χιουμοριστικό κείμενο - και, στη συνέχεια, ο καθένας απ' τους ήρωες των διηγημάτων της συλλογής σκαρφίζεται τον δικό του τρόπο προκειμένου να χωρίσει όσο το δυνατόν πιο ανώδυνα, ανάλογα βέβαια με τα κίνητρά του. 'Αλλος γιατί βρέθηκε σε ένα αδιέξοδο που δεν είχε προβλέψει, άλλος γιατί είχε θεοποιήσει το αντικείμενο του πόθου του και τώρα υποφέρει, άλλος γιατί η κοινωνική του θέση δεν του επιτρέπει την επισημοποίηση του εφήμερου δεσμού του, άλλος με εντελώς ταπεινά ελατήρια. Και υπάρχουν φυσικά κι εκείνοι που... επιστρέφουν! Μα και οι γυναίκες, όταν αναγκάζονται να κάνουν πρώτες το αποφασιστικό βήμα, δεν υπολείπονται σε έμπνευση... Η ΤΕΧΝΗ ΤΟΥ ΧΩΡΙΣΜΟΥ


Οι σαγιονάρες της οργής ~ ΑΝΤ.ΑΡ.ΣΥ.Α. ΤΡΙΚΑΛΩΝ\n3:04 μ.μ. ΚΟΙΝΩΝΙΑ, ΟΙΚΟΝΟΜΙΑ, ΠΟΛΙΤΙΚΗ\nτης Μαριάννας Τζιαντζή, πηγή εφημ. "Πριν"\nΔεν ήταν μοιραίο 72 άνθρωποι να καούν ζωντανοί στην πυρκαγιά που ξέσπασε σε ένα εργοστάσιο παπουτσιών στις Φιλιππίνες αυτή την εβδομάδα. Όπως δεν ήταν μοιραίο, λίγες μέρες πριν στον Ασπρόπυργο, έξι εργάτες στα Ελληνικά Πετρέλαια να υποστούν βαριά εγκαύματα από πυρκαγιά και κάποιοι απ’ αυτούς ακόμα να χαροπαλεύουν. Επιζήσαντες και συγγενείς των εργατών στις Φιλιππίνες δηλώνουν ότι στο εργοστάσιο, που έφτιαχνε σαγιονάρες και φτηνά πλαστικά παπούτσια, το μεροκάματο ήταν μικρότερο από το κατώτατο ενώ κανείς δεν είχε ακούσει\nτίποτα για μέτρα προστασίας και διαφυγής σε περίπτωση πυρκαγιάς. Όταν ξέσπασε η φωτιά, οι εργάτες έτρεχαν ζαλισμένοι πάνω κάτω, μη έχοντας πού να πάνε. Στην ευρωπαϊκή Ελλάδα ο αριθμός του μόνιμου (και έμπειρου) προσωπικού στα ΕΛΠΕ είχε τα τελευταία χρόνια μειωθεί δραματικά, ενώ οι εργαζόμενοι, «εργολαβικοί» οι περισσότεροι, αναγκάζονταν να κάνουν εξουθενωτικές υπερωρίες.\nΤο απόγευμα της 9ης Μαϊου 1936, οι εργάτες της Θεσσαλονίκης πήγαιναν και άφηναν από ένα κομμάτι ψωμί στα σημεία όπου είχαν σκοτωθεί οι σύντροφοί τους το πρωί εκείνης της μέρας, αλλά και την προηγούμενη, δείχνοντας ότι γι’ αυτό το ψωμί είχαν χύσει το αίμα τους. Τώρα, αντί για ψωμί και τριαντάφυλλα… σαγιονάρες. Σαγιονάρες του πόνου και της οργής.


All Time Bucks vs All Time Suns: Ποιος θα νικούσε; (poll) | Gazzetta\nΆλλος ένας θρύλος των Μπακς που δεν θα μπορούσε να μην βρίσκεται στην κορυφαία πεντάδα των Μπακς. Είναι δευτερος σε παιχνίδια στην ιστορία τους με 695, πρώτος σε βολές, δεύτερος σε ασίστ και τριτος σε κλεψίματα. Πολύ γρήγορος περιφερειακός, εξαιρετικός αμυντικός, αλτικός για το ύψος και γενικότερα ο ηγέτης των Μπακς στα 80s. Ένας από τους παίκτες που τον θαύμαζαν ήταν και ο GOAT Μάικλ Τζόρνταν και αυτό σημαίνει πολλά για την αξία του.\nΕπειδή η ομάδα χρειάζεται σουτ στην αρχική της πεντάδα, θα πάμε με τον Ρέι Άλεν στο «3» για να χωρέσουν όλοι. Μιλάμε για τον κορυφαίο σουτέρ στην ιστορία του ΝΒΑ πριν εμφανιστεί ο τρελός Στεφ Κάρι. Ο Ρέι Άλεν σε σκότωνε τόσο γλυκά που δεν το καταλάβαινες, ενώ στα χρόνια της αθωότητας που βρέθηκε στο Μιλγουόκι ήταν φοβερός και στα καρφώματα, προσφέροντας θέαμα. Φυσικά είναι στην κορυφή της λίστας με εύστοχα τρίποντα στους Μπακς, με τον Μίντλετον να θέλει άλλα 11 για να τον φτάσει.\nΠάμε και στο δικό μας παιδί που θέλει να οδηγήσει τους Μπακς στο δεύτερο τίτλο της ιστορίας του, ξεκινώντας τη σεζόν με τρίτο φαβορί στην Ανατολή. Ο Γιάννης είναι απόλυτος κυρίαρχος στη ρακέτα τα τελευταία χρόνια και δεν μαρκάρεται με ένα άτομο, αναγκάζοντας τους προπονητές να στείλουν τρεις και τέσσερις για να τον σταματήσουν. Έχει πάρει στα χέρια του δύο βραβεία MVP και ένα του καλύτερου αμυντικού της σεζόν, ενώ είναι πρώτος σε αμυντικά ριμπάουντ, τριτος σε ασίστ, δεύτερος σε μπλοκ και δεύτερος σε πόντους πίσω από τον Τζαμπάρ.\nΟ σπουδαιότερος ψηλός στην ιστορία του ΝΒΑ και πρώτος σκόρερ της λίγκας. Ο Καρίμ δεν κοβόταν μέσα στο ζωγραφιστό, ενώ η ραβέρσα του ήταν ασταμάτητη. Κτήνος μέσα στη ρακέτα, τεράστιο όνομα, ασυναγώνιστος. Παρέα με τον Ρόμπερτσον οδήγησαν τα ελάφια στον τίτλο το 1971. Φυσικά είναι πρώτος σε καλάθια, πόντους και ριμπάουντ στην ιστορία του Μιλγουόκι. Ο ηγέτης μέσα στο παρκέ και για την ομάδα των All Time Bucks και σίγουρα οι ψηλοί των Σανς δεν θα περάσουν καλά με ένα τέτοιο κορμί στις δύο ρακέτες.\nAναπληρωματική πεντάδα: Μichael Redd, Marques Johnson, Khris Middleton, Bob Dandridge, Vin Baker\nAll Time Suns\nMε τον Νας κουμανταδόρο, ενορχηστρωτή, οι Σανς έφτασαν τρεις φορές σε τελικούς Δύσης, ωστόσο δεν τα κατάφεραν. Ωστόσο το δίδυμο Νας-Αμάρε μας πρόσφερε μεγάλες συγκινήσεις και εκείνοι οι... ήλιοι αποτέλεσαν μία από τις καλύτερες fun to watch ομάδες της ιστορίας. Ασύλληπτο μυαλό ο Καναδός, δύο φορές MVP της λίγκας και ξεκάθαρα ένας εκ των σπουδαιότερων πασέρ που έχει δει το άθλημα. Είναι ο κύριος που μετέτρεπε το τίποτα σε θυσαυρό. Παίρνει σπίτι του τη φανελα του βασικού «1», αφού παίζει χωρίς αντίπαλο.\nNαι, πολλοί θα παραξενευτούν που ο Κρις Πολ βρίσκεται στην πεντάδα με μόνο ένα χρόνο παρουσίας στην ομάδα, αλλά η ποιότητα του δεν μπορούσε να περάσει απαρατήρητη. Πήρε μια ομάδα που χαροπάλευε στις τελευταίες θέσεις της Δύσης και την πήγε μαζί με τον Μπούκερ στους τελικούς, έχοντας μεγάλες πιθανότητες για τίτλο. Ο Πολ αν πάρει το πρωτάθλημα θα είναι αναμφίβολα μέσα στους 5 κορυφαίους point guards της ιστορίας, είτε αρέσει στους haters είτε όχι. Ένας floor general που βγαίνει μια φορά κάθε 20 χρόνια και οι... ήλιοι είναι απίστευτα τυχεροί που τον έχουν. Θα παίξει στο «2» για να χωρέσουν μαζί με Νας.\nΟι παλιοί θα ξυπνήσουν επειδή ξεκινά βασικός και αφήνουμε στην άκρη σπουδαία ονόματα, αλλά δεν υπάρχει περίπτωση να βγει εκτός ο τύπος που πάει να οδηγήσει τους Σανς στο μοναδικό πρωτάθλημα στην ιστορία τους παρέα με τον Κρις Πολ. Ένα ταλέντο που σκοράρει με 1000 τρόπους. Έδειξε χαρακτήρα στην πρώτη του παρουσία στα playoffs και δεν είχε πρόβλημα να... εκτελέσει Λέικερς και ΛεΜπρόν, ενώ πλέον θέλει να σκοτώσει τους Μπακς του Γιάννη. Έμεινε πιστός στο Φοίνιξ στα δύσκολα χρόνια και φέτος έχει την ευκαιρία της ζωής του. Ανεβαίνει στο «3» για χάρη των Νας-Πολ.\nΟ κορυφαίος παίκτης που έχει φορέσει ποτέ τη φανέλα των Σανς. Το Φοίνιξ είχε να παίξει σε τελικούς 28 χρόνια και υπεύθυνος για αυτό ήταν ο Sir Charles που απλά ήταν άτυχος γιατί κλήθηκε να αντιμετωπίσει τον Μάικλ Τζόρνταν. «Μανούλα» στα ριμπάουντ, εγκεφαλικός power forward, πανέξυπνος σκόρερ. Η μορφή των Σανς. Πέμπτος ριμπάουντερ στην ιστορία του Φοίνιξ και ένας ψηλός που έβγαζε πάντα το... λάδι στους αντιπάλους. Undersized ψηλός με κοφτερό μυαλό και καρδιά γίγαντα που δεν κόλωνε ποτέ και κόντρα σε κανέναν.\nΟ καλός Αμάρε ήταν άλλο πράμα. Παρέα με τον Στιβ Νας μας πρόσφεραν απίστευτο θέαμα με τη φανέλα των Σανς στα 2000s και οδήγησαν την ομάδα τελικούς Δύσης, δίνοντας ελπίδα στον κόσμο. Εκείνοι οι Σανς του Ντ'Αντονι ήταν ωραίοι στο μάτι και ο Αμάρε ήταν κυρίαρχος όταν αγωνιζόταν στο Φοίνιξ. Δίδαξαν pick n roll μαζί με τον Νας και τρέλαναν κοσμο. Τρίτος ριμπάουντερ, πέμπτος μπλοκέρ και έκτος σκόρερ στην ιστορία των Σανς. Δύσκολα αφήνει τον εκρηκτικό Στάνταμαϊρ εκτός All Time πεντάδας των Σανς.\nΑναπληρωματική πεντάδα: Kevin Johnson, Jason Kidd, Walter Davis, Shawn Marion, Tom Chambers


Written by Γιώτα Κοτσαύτη Αυγ 05, 2014\nμε βιολιά και με λαγούτα.\nΣύκα, μήλα, καϊσιά,\nτούμπες κάνουν στη δροσιά.\nτους κουνάνε τα μαντίλια.\nΚι απ’ τα γέλια τα πολλά\n‘σκάσαν τα μικρά παιδιά!\nΚι έπεσαν μικροί, μεγάλοι\nστου γλεντιού την παραζάλη!\nΤόση τρέλα και χαρά,\nδεν ξανάδα πουθενά!\nΓέμισε φωνές τ’ αγέρι:\n«Να μας ζήσεις, καλοκαίρι!»\nΑΝΤΡΕΑΣ ΚΩΝΣΤΑΝΤΙΝΙΔΗΣ, «Παιδικά χτυποκάρδια», Λευκωσία 1984.\nΤη σημερινή εικόνα έκανε η Ευαγγελία Τεντολούρη.\nΗ Ευαγγελία Τεντολούρη γεννήθηκε μια χιονισμένη μέρα στην πόλη των Τρικάλων, τον Μάρτη του 1993. Μέσα από την αγάπη της για την ζωγραφική και τις τέχνες, οδηγήθηκε στη Φλώρινα, όπου είναι φοιτήτρια της Σχολής Καλών Τεχνών. Της αρέσει να ζωγραφίζει, να ακούει μουσική με τις ώρες και να μαγειρεύει. Ονειρεύεται έναν κόσμο μακριά από την λύπη, γεμάτο χαμόγελα!\n"Το ΤΑΛΕΝΤΟ να ζεις ευτυχισμένα" Αυγ 05, 2014\n«Ένα Μόνο Γράμμα» της Έλενας Παπαδοπούλου Αυγ 05, 2014\nΗ Παναγία των Παρισίων Αυγ 05, 2014\n"Κιμ Τζιγιάνγκ, γεννημένη το 1982" της Ναμ -Τζου Τσο Αυγ 05, 2014\n"Τι κάνω… με τη μαμά – Τι κάνω… με τον μπαμπά" της Άντουαν Άμελι Αυγ 05, 2014\nMore in this category: « Η Περίνα φτάνει στο Παρίσι «Συννεφιάζει» »


Χατζηδάκης: Τερατώδη ψέματα και fake news από τον ΣΥΡΙΖΑ για το εργασιακό - eportal\nHome/Πολιτική/Χατζηδάκης: Τερατώδη ψέματα και fake news από τον ΣΥΡΙΖΑ για το εργασιακό\nΣε ερώτηση για τις υπερωρίες, υπογράμμισε: «Αυξάνουμε τον αριθμό των υπερωριών προς τα πάνω. Τις πάμε 150 από 120 που είναι σήμερα στις υπηρεσίες και 96 στη βιομηχανία, πηγαίνοντας στον ευρωπαϊκό μέσο όρο, αλλά κατηγορούμαστε και γι’ αυτό. Δηλαδή εδώ ο ΣΥΡΙΖΑ “στο κοφίνι δεν χωρεί και στο καλάθι περισσεύει”. Από τη μια πλευρά, μας λέει ότι δήθεν ζημιώνουμε τους εργαζόμενους με τη διευθέτηση του χρόνου εργασίας, με την οποία θα μπορούν να κανονίζουν τη ζωή τους καλύτερα, όπως την θέλουν αυτοί. Και από την άλλη, όταν αυξάνουμε τις υπερωρίες, που δήθεν θα τις καταργούσαμε, μας λένε ότι θα εξαντλBείται ο εργαζόμενος στη δουλειά. Μα και στη μία περίπτωση και στην άλλη είναι αποτέλεσμα συμφωνίας των εργαζομένων από τη μια πλευρά και της εργοδοσίας από την άλλη. Τόσο απλά γίνεται σε όλη την Ευρώπη».\nΥπογράμμισε ακόμη ότι η εφαρμογή της ψηφιακής κάρτας θα αλλάξει τα δεδομένα.\n«Είναι ένα βασικό μέτρο κοινωνικής δικαιοσύνης και διαφάνειας. Ξέρω ότι υπάρχουν περιπτώσεις που δεν τηρούνται το 8ωρο και το 5νθήμερο και γι’ αυτό υπάρχει δυσπιστία. Μα ακριβώς γι’ αυτόν το λόγο εισάγεται αυτό το νέο εργαλείο. Η ψηφιακή κάρτα θα είναι ένας ηλεκτρονικός μηχανισμός-εγγύηση για τους εργαζόμενους με την πλήρη καταγραφή των ωρών εργασίας τους» διευκρίνισε.\nΞανθός στο CNN Greece: Η άρση των πατεντών υγειονομική αναγκαιότητα και αναπτυξιακή ευκαιρία


Τελευταία ενημέρωση: 2018-09-23, 13:19:25\nΗ Εθνική ομάδα στο κλειστό της Σκοπέλου\nΑναχώρησε για την Πολωνία, όπου θα πραγματοποιηθεί το Ευρωπαϊκό πρωτάθλημα B’ του αθλήματος, η ασημένια στο διεθνές τουρνουά Goalball της Μαδρίτης Εθνική μας ομάδα. Εκεί θα διεκδικήσει την άνοδο στην Α’ κατηγορία και μια θέση στους Παραολυμπιακούς αγώνες του Τόκιο το 2020.\nΕνδιάμεσος σταθμός για την ομάδα του Αντώνη Ανάστου ήταν το νησί της Σκοπέλου, εκεί όπου η Εθνική μας ομάδα πραγματοποίησε το τελικό στάδιο της προετοιμασίας της στο κλειστό γυμναστήριο του νησιού, διοργανώνοντας παράλληλα δράσεις που χαιρέτησε και χειροκρότησε το φίλαθλο -και όχι μόνο- κοινό του νησιού.\nΠολύ σημαντική άλλωστε ήταν η διοργάνωση αγώνων επίδειξης και βιωματικών δράσεων στα οποία συμμετείχαν ενεργά μαθητές του Γυμνασίου και Λυκείου Σκοπέλου, αφού ενημερώθηκαν για το άγνωστο στο ευρύ κοινό αλλά εντυπωσιακό παραολυμπιακό άθλημα για ανθρώπους με οπτικές δυσκολίες.\nΟ Δήμος Σκοπέλου υποστήριξε με κάθε δυνατό τρόπο την τεράστια προσπάθεια της Εθνικής ομάδας goallball των ανδρών όντας αρωγός στις προσπάθειες των πρωταθλητών μας, ενώ τόσο η διαμονή όσο και η μεταφορά των αθλητών ήταν προσφορά ανθρώπων που βρέθηκαν δίπλα στην ομάδα.\nΣτη Σκόπελο βρέθηκαν οι αθλητές: Τάτσης Γρηγόρης, Σκουρμπούτης Γιάννης, Μπεζιάνι Αντριάνο, Κορδάκης Χαράλαμπος, Αλεξίου Μιχάλης, Χατζηπάντου Αθανάσιο, με τον ομοσπονδιακό τεχνικό Αντώνη Ανάστο και τον βοηθό του Χριστόφορο Σιζόπουλο.\nΣε δηλώσεις του στον ΤΑΧΥΔΡΟΜΟ ο ομοσπονδιακός τεχνικός αναφέρθηκε στην τελική φάση της προετοιμασίας της Εθνικής σημειώνοντας: «H τελική φάση της προετοιμασίας μας στη Σκόπελο έγινε σε ένα περιβάλλον αγάπης και συμπαράστασης από όλους τους ανθρώπους της Σκοπέλου που γνωρίσαμε. Κορυφαία στιγμή ήταν η παρακολούθηση προπόνησης και η ενημέρωση όλων των μαθητών του Γυμνασίου και του Λυκείου Σκοπέλου που εκμεταλλεύτηκαν με τους εκπαιδευτικούς τους αυτή τη σπάνια ευκαιρία για το νησί. Φύγαμε με τις καλύτερες εντυπώσεις αλλά και με μια ουσιαστική και δυνατή προετοιμασία αφού οι συνθήκες που μας προσφέρθηκαν σε μεταφορά, διαμονή, διατροφή αλλά και χώρο προπόνησης ήταν ιδανικές. Ευχαριστούμε τη Σκόπελο και τους ανθρώπους της».\nΑπό την πλευρά της, η Σοφία Χαμονικολάου, φιλόλογος-ειδική παιδαγωγός M.Ed, εκπαιδεύτρια του συστήματος γραφής και ανάγνωσης τυφλών Braille και υποψήφια διδάκτωρ Πανεπιστημίου Θεσσαλίας φιλοξένησε με την οικογένειά της όλη την ελληνική αποστολή, κινώντας παράλληλα όλες τις διαδικασίες για τη διαμονή των μελών της στο νησί. Η ίδια επεσήμανε τη σημασία του αθλητισμού, ιδιαιτέρως για τους αθλητές και αθλήτρια με αναπηρία ως προς την ενσωμάτωσή τους στην κοινωνία, ευχαριστώντας παράλληλα όσους συνέβαλλαν στη φιλοξενία και διευκόλυνση της Εθνικής μας ομάδας: «Ο αθλητισμός συγκαταλέγεται ως ένα από τα πιο σημαντικά στοιχεία διαμόρφωσης του πολιτισμού σε κάθε κοινωνία. Το ίδιο σημαντικό θεωρείται και η αντιμετώπιση της κοινωνίας προς τα άτομα και αθλητές με αναπηρία. Οι παροχές που δίνει η κοινωνία για να διευκολύνει τη ζωή και των ατόμων και των αθλητών με αναπηρία έχουν αντίκτυπο στην ψυχολογία και στην ποιότητα ζωής τους. Έχοντας λοιπόν ως γνώμονα ότι η συμμετοχή στα αθλήματα είναι ένα από τα σημαντικότερα μέσα βελτίωσης της κοινωνικής ένταξης πρότεινα στην Εθνική Ομάδα Goalball Ανδρών να έρθει για προετοιμασία στη Σκόπελο, το νησί από το οποίο και κατάγομαι. Με μεγάλη χαρά εγώ και η οικογένειά μου φιλοξενήσαμε την Εθνική Ομάδα στην οικογενειακή μας επιχείρηση.\nΕπίσης αρωγοί σε αυτή την προσπάθεια στάθηκαν ο Δήμος Σκοπέλου που παραχώρησε το Κλειστό Γυμναστήριο, o καπετάνιος κ. Αντωνίου και η ακτοπλοϊκή εταιρεία που προσέφεραν τη δωρεάν μεταφορά της ομάδας στο νησί, ο ξενοδοχειακός όμιλος του κ. Σπύρου που προσέφερε καθημερινά μέρος της διατροφής των αθλητών, ο Α.Ο. Σκοπέλου και ιδιαίτερα ο έφορος αθλημάτων κ. Μιχάλης Γεράκης και ο προπονητής του Volley κ. Γιάννης Τσακάλης που παραβρίσκονταν σε όλες τις προπονήσεις, όπως και ο κ. Γιώργος Τσιλαφάκης που υποστήριζε άμεσα την ομάδα. Ευχόμαστε καλή επιτυχία στην Εθνική μας Ομάδα Goalball Ανδρών στους πανευρωπαϊκούς στη Πολωνία και τους στέλνουμε όλη τη θετική μας σκέψη και ενέργεια! Θα είμαστε κοντά τους σε ο,τι χρειαστούν».\nΤι είναι το Goalball\nΤο γκόλμπολ είναι αποκλειστικά παραολυμπιακό άθλημα. Πρόκειται για ομαδικό άθλημα, στο οποίο συμμετέχουν μόνο τυφλοί αθλητές ή αθλητές με μειωμένη όραση. Οι παίκτες για να ανταποκριθούν στο υψηλό επίπεδο ανταγωνισμού πρέπει να διαθέτουν υψηλή τεχνική, δύναμη, ταχύτητα, γρήγορη αντίδραση, ομαδικότητα, ευλυγισία και καλή αίσθηση του χώρου. Σε επίπεδο αναψυχής μπορούν να ασχοληθούν όλοι ανεξάρτητα από ηλικία, φυσική κατάσταση ή βαθμό απώλειας όρασης. Το γκόλμπολ διεξάγεται σε κλειστό γήπεδο πετοσφαίρισης. Παίζεται από άνδρες και γυναίκες και κάθε ομάδα αποτελείται από τρεις βασικούς παίκτες και τρεις αναπληρωματικούς. Σκοπός του παιχνιδιού είναι η μία ομάδα να κυλήσει τη μπάλα με το χέρι προς την αντίπαλη πλευρά και να σημειώσει γκολ, ενώ οι αντίπαλοι παίκτες προσπαθούν να την αποκρούσουν με οποιοδήποτε μέρος του σώματός τους. Νικήτρια αναδεικνύεται η ομάδα που θα πετύχει τα περισσότερα γκολ. Η διάρκεια του αγώνα είναι δύο ημίχρονα των δέκα λεπτών.


Σε φάση υλοποίησης εισέρχεται ένα ακόμη έργο αγροτικής οδοποιίας στο Δήμο Τρικκαίων , καθώς ο Περιφερειάρχης Θεσσαλίας Κώστας Αγοραστός έδωσε την έγκριση για την υπογραφή της σύμβασης του έργου «Βελτίωση πρόσβασης σε αγροκτηνοτροφικές εκμεταλλεύσεις στο Δήμο Τρικκαίων », προϋπολογισμού 950.000 ευρώ. Φορέας υλοποίησης του έργου είναι ο Δήμος Τρικκαίων .\n– Τ.Κ. Φωτάδας : 1060μ. ασφαλτόστρωση\n– Τ.Κ. Σπαθάδων : 800μ. ασφαλτόστρωση,\n– Τ.Κ. Πλατάνου : 1550μ. ασφαλτόστρωση,\n– Τ.Κ. Προδρόμου : 640μ. ασφαλτόστρωση,\nέργα Περιφέρεια Θεσσαλίας Τρίκαλα


Αντίκυρα: ΤΟ ΑΠΟΛΥΤΟ ΝΤΕΡΜΠΙ Ένωση - Παρνασσός\nΒέβαια το αποτέλεσμα του ντέρμπι ότι και να έρθει μπορεί και να μην δημιουργήσει ακόμα τις προϋποθέσεις αλλά όπως και να το κάνουμε μια ενδεχόμενη νίκη της μιας ή της άλλης ομάδας δημιουργεί και ψυχολογικό αβαντάζ για τη συνέχεια… και το πρωτάθλημα έχει δρόμο αρκετό ακόμα. Αλλά το Σάββατο δεν παύει να υπάρχει ένα μεγάλο ντέρμπι που σίγουρα παίρνει τα φώτα της δημοσιότητας πάνω του από τη Βοιωτία και όχι μόνο… Άλλωστε οι δυο ομάδες έχουν μονοπωλήσει το ενδιαφέρον στη Βοιωτία την τελευταία τετραετία και είναι αυτή τη στιγμή κατά τεκμήριον οι κορυφαίες στο πρωτάθλημα όχι μόνο σε αγωνιστικό επίπεδο.\nΗ Ένωση έχει αναδειχτεί δυο φορές πρωταθλήτρια. Το 2010 -11 και το 2012 – 13. Την περίοδο 2011 – 12 αγωνίστηκε στο πρωτάθλημα της Δ” Εθνικής ενώ τη δεύτερη φορά δεν μπόρεσε να ανέβει μέσω των μπαράζ.\nΟ Παρνασσός αναδείχτηκε πρωταθλητής το 2011 – 12 και την επόμενη χρονιά αγωνίστηκε στην Δ” Εθνική. Και φέτος λοιπόν ο τίτλος θα πάει σίγουρα σε μια από τις δυο ομάδες που θα συμπληρώσουν την δικιά τους πρωταγωνιστική τετραετία.\nΟ Βαγγέλης Λέντας είναι νέος και… ωραίος. Ο Γιάννης Μαρτιναίος είναι όμως ο παλιός και είναι… αλλιώς. Ο 37χρονος προπονητής της Ένωσης δείχνει στο πρώτο του κοουτσάρισμα με ομάδα που κάνει καθαρό πρωταθλητισμό οτι τα πάει πολύ καλά. Και φυσικά θα θέλει να συνεχίσει στον ίδιο ρυθμό.\nΟ 55χρονος προπονήτης του Παρνασσού δεν χρειάζεται ιδιαίτερες συστάσεις αφού πρώτιστα ως ποδοσφαιριστής τα έχει δει όλα. Έχει δείξει οτι ξέρει να οδηγεί εκ του ασφαλούς την ομάδα στο πρωτάθλημα δημιουργώντας ένα κράμα έμπειρων παικτών που θέλουν και διαφορετική διαχείριση και μεταχείριση. Τώρα και οι δυο καλούνται να παίξουν πάνω στη σκακιέρα….\nΟι πρωτοπόροι έχουν στη σύνθεσή τους τον πρώτο σκόρερ της κατηγορίας. Ο Ανδρέας Καλλέργης έχει πετύχει 23 γκολ και σίγουρα θα είναι το βαρύ πυροβολικό της ομάδας αλλά μην ξεχνάμε και τον ικανότατο πολύπειρο στραϊκερ Λουκά Καρακατσάνη που έχει πετύχει 11 γκολ.\nΤο βαρύ πυροβολικό της Ένωσης είναι ο δεύτερος σκόρερ του πρωταθλήματος Μάριος Πλακίδας που έχει πετύχει 16 γκολ αλλά μην ξεχνάμε και τον έμπειρο Δημήτρη Πολυτάρχο που έχει πετύχει 10 γκολ.\nΚράμερ εναντίον Κράμερ. Δηλαδή Δημητράς εναντίον Δημητρά στα Άσπρα Σπίτια. Ο Χρήστος υπερασπίζεται την εστία της Ένωσης και ο Θεόδωρος την εστία του Παρνασσού. Αντίπαλοι για 90 λεπτά τα δυο αδέλφια και ίσως από την απόδοση του ενός ή του άλλου να κριθεί και το ντέρμπι.\nΠως έπαιξαν στον α” γύρο:\nΠΑΡΝΑΣΣΟΣ – ΕΝΩΣΗ 2-1\nΣκόρερς: 28*, 45* Καλλέργης – 27* Πλακίδας Χ.\nΔιαιτητής: Μιχαηλίδης Βοηθοί: Καμαριώτης – Τέντζος\nΠαρνασσός: Δημητράς, Καράϊ, Γκαλαμέλος Λ., Τσώνης, Κουρελής, Όλντασι, Καρακατσάνης (88* Διβόλης), Γκαλαμέλος Κ., Καλλέργης (70* λ.τ.Τζίκας), Μαρτιναίος, Γιαννέλος (90+ Μυλωνάς).\nΈνωση: Δημητράς Χ., Κόλλιας (79* Λευκαρίδης), Κάκκος, Παπαλίτσας, Καραμπέτσος Δ., Καλύβας, Πολυτάρχος, Γιαχρίτσης Λ. (75* Κοντογόνης Π.), Ιωάννου, Πλακίδας Μ., Πλακίδας Χ. (58* λ.τ. Γαλάνης Π.).\nΠαρνασσός 54-15 50\nΈνωση 51-20 47\nΒ΄γύρος (σε 3 αγώνες)\nΈνωση 9-1 12\nΠαρνασσός 7-1 10\nΠαρνασσός (9) 28-8 27 Κιθαιρώνας (9) 22-5 24\nΈνωση (10) 33-13 23\nΈνωση (9) 18-7 24\nΠαρνασσός (10) 26-7 23\nΠου θα κριθεί…\nΠιστεύουμε περισσότερο θα κριθεί στην ψυχολογία που θα μα δείξουν οι δυο αντίπαλοι στον αγωνιστικό χώρο αλλά και σε τι μέρα θα βρεθούν τα μεγάλα ατού των δυο μονομάχων.\nΝα δούμε ένα παιχνίδι αντάξιο της φήμης των δυο ομάδων και όλα να κυλήσουν ομαλά για το καλό του Βοιωτικού ποδοσφαίρου…\nΣαν άλλοι… Εσκιμώοι ζευγάρι από τις Θεσπιές,έφτιαξε ιγκλού και το γιορτάζει!!!-Βίντεο,φωτογραφίες


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: 4 Φεβ 2012\n“Η ΝΔ πηγαίνει για αυτοδυναμία”\nΕφ’ όλης της ύλης συνέντευξη για την πολιτική κατάσταση και τις τρέχουσες εξελίξεις παραχώρησε ο Υπουργός Εθνικής Άμυνας και αντιπρόεδρος της Νέας Δημοκρατίας Δημήτρης Αβραμόπουλος, στην εφημερίδα «Ημερησία» και τη δημοσιογράφο Μαρία Σπυράκη.\nΔΗΜΟΣΙΟΓΡΑΦΟΣ: Είχατε πολύ έγκαιρα διατυπώσει μέσω της «Ημερησίας του Σαββάτου» την πρόταση για μια ατζέντα εθνικής συνεννόησης. Σήμερα η χώρα βρίσκεται στην πιο κρίσιμη στιγμή της μεταπολιτευτικής ιστορίας και εσείς έχετε ήδη μιλήσει για ευρύτερες συναινέσεις και μετά τις εκλογές. Εκτιμάτε ότι η εντολή που έχει η κυβέρνηση Παπαδήμου, της επιτρέπει να κάνει τους απαραίτητους χειρισμούς ή χρειάζεται διεύρυνση πολιτική και χρονική;\nΔ. ΑΒΡΑΜΟΠΟΥΛΟΣ:Το πλαίσιο και το χρονοδιάγραμμα είναι συγκεκριμένα. Αυτό που χρειάζεται πάνω απ’ όλα η Κυβέρνηση Παπαδήμου είναι να κλείσει το PSI και να προχωρήσει στη νέα δανειακή συμφωνία, ώστε η Ελλάδα να αποφύγει την χρεοκοπία και την έξοδο από το ευρώ. Γιατί κάτι τέτοιο θα ήταν καταστροφικό. Η συμφωνία όμως αυτή, θα πρέπει να πραγματοποιηθεί μέσα από σκληρές διαπραγματεύσεις με την τρόικα, ώστε να μην οδηγηθούμε σε αντιαναπτυξιακά μέτρα, που επιπλέον θα προκαλέσουν προβλήματα και στην αγορά και στην κοινωνία, δυναμιτίζοντας την κοινωνική μας συνοχή και οδηγώντας σε κατάρρευση τη μεσαία τάξη. Από την άλλη μεριά, σε καμία περίπτωση δεν πρέπει να εκθέσουμε σε κίνδυνο την εθνική μας κυριαρχία σε θέματα ασφάλειας της χώρας.\nΔΗΜΟΣΙΟΓΡΑΦΟΣ: Πιστεύετε ότι υπάρχει σήμερα «εθνική συνεννόηση»;\nΓράφει ο ΦΙΛΙΠΠΟΣ ΣΑΡΡΗΣ\nΗ φράση του Ευάγγελου Βενιζέλου μετά την ολοκλήρωση της τηλεδιάσκεψης του Eurogroup το μεσημέρι, είναι άκρως περιγραφική της κατάστασης που διαμορφώνεται για την Ελλάδα, με φόντο την ολοκλήρωση του PSI, αλλά και την επίτευξη συμφωνίας για τη νέα δανειακή σύμβαση.\n«Βρισκόμαστε στην κόψη του ξυραφιού», ήταν τα λόγια του αντιπροέδρου της κυβέρνησης και Υπουργού Οικονομικών, ο οποίος περιέγραψε τις δυσκολίες που υπάρχουν στις διαπραγματεύσεις, καθώς και τον κλοιό ασφυκτικών πιέσεων που δέχεται η Ελλάδα, σχολιάζοντας με νόημα ότι είναι πολύ λεπτή η γραμμή που χωρίζει την επιτυχή ολοκλήρωση όλων των διαδικασιών, από ένα πιθανό αδιέξοδο.\nΣτη συνέχεια, ο Ευάγγελος Βενιζέλος μετέβη στο Μέγαρο Μαξίμου προκειμένου να ενημερώσει τον Λουκά Παπαδήμο. Αναλυτικά η δήλωση του Ευάγγελου Βενιζέλου μετά την τηλεδιάσκεψη του Eurogroup, είχε ως εξής:\n«Η τηλεδιάσκεψη του Eurogroup ήταν πολύ δύσκολη. Υπάρχει μεγάλη αδημονία και μεγάλη πίεση των τριών θεσμών που συγκροτούν την τρόικα, αλλά και εκ μέρους των κρατών-μελών της Ευρωζώνης, το καθένα από τα οποία έχει τα δικά του κριτήρια, τα δικά του προβλήματα, τις δικές του προτεραιότητες.\nΗ απόσταση που χωρίζει την επιτυχή ολοκλήρωση των διαδικασιών από ένα αδιέξοδο που μπορεί να είναι και τυχαίο, ή να οφείλεται σε παρεξήγηση, είναι πάρα πολύ μικρή. Η γραμμή είναι πάρα πολύ λεπτή. Βρισκόμαστε στην κόψη του ξυραφιού. Διεξάγουμε, με επίκεντρο εδώ το Υπουργείο των Οικονομικών, μια πάρα πολύ σκληρή και λεπτή διαπραγμάτευση.\nΉδη, έχουμε καταφέρει πολλά πράγματα, έχουμε ουσιαστικά συμφωνήσει σε ζητήματα, όπως ο τρόπος επανακεφαλαιοποίησης και αναδιοργάνωσης του ελληνικού τραπεζικού συστήματος, η πορεία των ιδιωτικοποιήσεων, πολλές θεσμικές μεταρρυθμίσεις και διαρθρωτικές αλλαγές, με κορυφαίο και χαρακτηριστικό παράδειγμα την ανάγκη να υπάρξει επιτέλους στη χώρα μας ένας αποτελεσματικός μηχανισμός παρακολούθησης και συμπίεσης των τιμών, ιδίως των τιμών που συγκροτούν το καλάθι του φτωχού και μεσαίου νοικοκυριού.\nΑνοιχτά είναι δύο μεγάλα ζητήματα, που συνδέονται μεταξύ τους: οι εργασιακές σχέσεις και άρα οι αποδοχές στον ιδιωτικό τομέα και τα δημοσιονομικά μέτρα που πρέπει να ληφθούν για να είμαστε απολύτως εντός στόχου το 2012, με δεδομένο ότι έχουμε καταγράψει ένα καλό αποτέλεσμα, εντός σχεδόν των προγνώσεών μας, ως προς τον δημοσιονομικό στόχο του 2011. Εδώ, έχουμε καταφέρει να περιορίσουμε πάρα πολύ το πεδίο της διαπραγμάτευσης. Αλλά, υπάρχουν ακόμα ανοιχτά θέματα και πρέπει να οριστικοποιηθεί το σχήμα.\nΠηγαίνω τώρα στο Μέγαρο Μαξίμου, προκειμένου να ενημερώσω αναλυτικά τον Πρωθυπουργό για το σημείο στο οποίο βρισκόμαστε, για τα όσα συζητήθηκαν στο Eurogroup και για το πνεύμα και την ατμόσφαιρα των συζητήσεων με τους θεσμικούς μας εταίρους και με τα κράτη-μέλη της Ευρωζώνης. Είναι πάρα πολύ πιθανό να πραγματοποιηθεί αργότερα συνάντηση του Πρωθυπουργού με τους επικεφαλής της τρόικας, γιατί πλέον βρισκόμαστε στα σημεία εκείνα, επί των οποίων πρέπει να αποφασίσουν και να δεσμευτούν οι πολιτικές δυνάμεις και άρα οι αρχηγοί των τριών κομμάτων που μετέχουν στην Κυβέρνηση και την στηρίζουν.\nΕίναι η ώρα των δεσμεύσεων. Πρέπει, όχι απλώς να αναληφθούν δεσμεύσεις, αλλά να πραγματοποιηθούν όλες οι προαπαιτούμενες ενέργειες προκειμένου να μπορέσουμε να τηρήσουμε το χρονοδιάγραμμα, να κάνουμε τη δημόσια προσφορά για το PSI και να πάρουμε τα πολύτιμα χρήματα της πρώτης μεγάλης δόσης του νέου προγράμματος, όχι μόνο για το PSI, όχι μόνο για τη στήριξη των τραπεζών, αλλά και για να αναπνεύσει η αγορά από πλευράς ρευστότητας.\nΗ στιγμή είναι πάρα πολύ κρίσιμη. Πρέπει όλα να έχουν ολοκληρωθεί μέχρι αύριο το βράδυ. Πρέπει να έχουν κλείσει όλα τα θέματα, να έχουν αναληφθεί δεσμεύσεις, να έχουν κινηθεί διαδικασίες, ώστε να μπορούμε να είμαστε εντός χρονοδιαγράμματος, με δεδομένες τις λήξεις ομολόγων του Μαρτίου».\nΟΤΑ: ΜΕΙΟΝ 300 ΕΚΑΤ. € ΜΕ ΕΦΕΔΡΕΙΑ, ΑΠΟΛΥΣΕΙΣ & ΙΔΙΩΤΕΣ\nΜε εφεδρεία υπαλλήλων σε δήμους, περιφέρειες, δραματική μείωση του αριθμού των συμβασιούχων, και ιδωτικοποιήσεις σε τομείς ανταποδοτικών υπηρεσιών, προτίθεται -σύμφωνα με πληροφορίες της aftodioikisi.gr- να εξοικονομήσει περίπου 300 εκατ. ευρώ από δήμους και περιφέρειες το υπουργείο Εσωτερικών.\nΣυγκεκριμένα, σύμφωνα με το υπό κατάρτιση σχέδιο του ΥΠΕΣ, τα 400 εκατ. ευρώ που -σύμφωνα με τις απαιτήσεις της τρόικας πρέπει να αποτελέσουν τη συμβολή των ΟΤΑ α' και β' βαθμού στην προσπάθεια της χώρας για πλεονασματικό προϋπολογισμό το 2012- θα εξοικονομηθούν από:\nΠέθανε ο ηθοποιός Νίκος Απέργης μετά από μάχη με τον καρκίνο\nΈφυγε από τη ζωή την Παρασκευή ο ηθοποιός Νίκος Απέργης, καθώς έχασε τη μάχη που έδινε το τελευταίο χρονικό διάστημα με τον καρκίνο. Η κηδεία του θα γίνει στις 4 το απόγευμα της Τρίτη από το Α' Νεκροταφείο Αθηνών.\nΓεννήθηκε στην Αθήνα το 1947. Σπούδασε Θέατρο στην Ανώτερη Δραματική Σχολή του Εθνικού Θεάτρου, από την οποία αποφοίτησε το 1969. Ασχολήθηκε επαγγελματικά με το θέατρο, το ραδιόφωνο, την τηλεόραση και τον κινηματογράφο. Παράλληλα, από το 1982 δραστηριοποιήθηκε στο χώρο του μάρκετινγκ και της διαφήμισης, ενώ βραβεύτηκε ως συγγραφέας για το θεατρικό έργο του «Σφουγγαράδες».\nΟ Νίκος Απέργης συμμετείχε σε δημοφιλείς τηλεοπτικές σειρές, όπως «Ο Άγνωστος πόλεμος», «Γειτονιά», «Ιστορίες αγάπης», «Πανθέοι», «Λάμψη» κ.ά.\nΕκλέχθηκε δημοτικός σύμβουλος επί έξι συνεχείς τετραετίες στον Δήμο Αθηναίων. Διετέλεσε αντιδήμαρχος και υπεύθυνος κατά περιόδους σε σχεδόν όλες τις δημοτικές δραστηριότητες (στους τομείς Στρατηγικού Σχεδιασμού, Παιδείας, Οικονομικών, Τεχνικών, Καθαριότητας, Πρασίνου κ.ά.).\nΔιετέλεσε πρόεδρος της ειδικής κομματικής οργάνωσης πολιτιστικών φορέων της ΝΔ , ενώ υπήρξε ιδρυτής και πρώτος πρόεδρος της συνδικαλιστικής παράταξης Δημοκρατική Κίνηση Ηθοποιών. Ήταν μέλος της ομάδας κοινοβουλευτικού έργου Πολιτισμού της ΝΔ και πολιτευτής της ΝΔ στην Α' Περιφέρεια Αθηνών.\nΠαντρεύτηκε την ηθοποιό Μαίρη Κυβέλου με την οποία απέκτησε ένα γιο, τον Αντώνη.\nΗ Ντόρα Μπακογιάννη, για την απώλεια του Νίκου Απέργη\nΗ πρόεδρος της Δημοκρατικής Συμμαχίας Ντόρα Μπακογιάννη, για την απώλεια του Νίκου Απέργη, έκανε την ακόλουθη δήλωση:\n«Ο Νίκος Απέργης υπήρξε ταλαντούχος ηθοποιός του θεάτρου, του κινηματογράφου και της τηλεόρασης και ταυτόχρονα ένας άνθρωπος που αγάπησε την Αθήνα και εργάστηκε για πολλά χρόνια, με όραμα και πάθος για τη βελτίωση της ποιότητας ζωής των κατοίκων της.\nΕίχα τη χαρά να δουλέψουμε μαζί στο Δήμο της Αθήνας, την περίοδο των Ολυμπιακών Αγώνων και τότε γνώρισα από κοντά έναν άνθρωπο ακούραστο, με μεράκι, πείσμα και αποφασιστικότητα, που η δουλειά του ήταν ανεκτίμητη.\nΟ Αντώνης Σαμαράς, για το θάνατο του Νίκου Απέργη\nΟ Πρόεδρος της Νέας Δημοκρατίας, κ. Αντώνης Σαμαράς, για το θάνατο του Νίκου Απέργη, έκανε την ακόλουθη δήλωση:\n«Ένας από τους σημαντικότερους ηθοποιούς, αλλά και συνεπής αγωνιστής της Νέας Δημοκρατίας, δεν βρίσκεται πια κοντά μας.\nΟ Νίκος Απέργης άνθρωπος του Θεάτρου, της Τηλεόρασης, του Κινηματογράφου, αλλά και της Τοπικής Αυτοδιοίκησης, την οποία υπηρέτησε με συνέπεια και πάθος επί πολλές τετραετίες, έχασε τη μάχη για τη ζωή.\nΉταν υπόδειγμα πνευματικού ανθρώπου, χαρισματικού ηθοποιού και υπεύθυνου πολιτικού. Θα τον θυμόμαστε πάντα για την προσφορά του στην Τέχνη, στην Πολιτική, στην Τοπική Αυτοδιοίκηση και για τον ασυμβίβαστο χαρακτήρα του.\nΣτην οικογένειά του εκφράζουμε θερμά συλλυπητήρια».\nΚαμάρι στην κορυφή\nΟ Πανκαμαριακός νικώντας στα πλαίσια της 18ης αγωνιστικής της Β2 Κορινθίας και τον ουραγό Παμφενεατικό με 3 – 0 συνεχίζει την επέλασή του προς τον τίτλο και την άνοδό του στη Α’ κατηγορία ενώ ξέφυγε στο +5 από τον Α. Ο Σπαθοβουνίου που έχει έναν αγώνα λιγότερο . Σε άλλο αγώνα η Θύελλα Κάτω Διμηνιού νίκησε με 2 – 0 τον Ασπρόκαμπο.\nΗ αγωνιστική στη Β2 συνεχίζεται αύριο όπου δεσπόζει το ντέρμπι ανάμεσα στο Σπαθοβούνι και τον Αετό Κρυονερίου και τους αγώνες\nΑΝΑΓΕΝΝΗΣΗ - ΟΛΥΜΠΙΑΚΟΣ ΑΣΣΟΥ\nΑΠΕΣΣΑΣ - ΠΑΝΕΥΡΩΣΤΙΝΙΑΚΟΣ\nΚΟΡΙΝΘΟΣ '06 - ΑΡΗΣ ΑΡΧ. ΚΟΡΙΝΘΟΥ και\nΘΥΕΛΛΑ ΛΕΟΝΤΙΟΥ - ΑΟ ΛΥΚΟΠΟΡΙΑΣ\nΣτο Β1 όμιλο , στα πλαίσια της 18ης αγωνιστικής ο Αετός Αγγελοκάστρου επικράτησε με 1 – 0 , ενώ ο αγώνας του Κύψελου Κορίνθου με τους Γαλάζιους Νέους αναβλήθηκε.\nΗ αγωνιστική στη Β1 συνεχίζεται αύριο με τους αγώνες\nΑΟ ΜΑΨΟΥ - ΑΡΗΣ ΚΟΡΙΝΘΟΥ\nΠΑΟ ΚΟΥΤΑΛΑΣ - ΑΣ ΛΟΥΤΡΑΚΙΟΥ\nΠΡΟΟΔΟΣ AΓ. ΒΑΣΙΛ - ΑΓ. ΘΕΟΔΩΡΟΙ\nΑΟ ΠΕΡΑΧΩΡΑΣ - ΑΠΣ ΑΓΙΑΝΝΗΣ και\nΕΘΝΙΚΟΣ ΞΥΛΟΚΕΡ. - ΤΕΝΝΕΑΤΗΣ\nΤο πρωτάθλημα της Γ΄ Κορινθίας\nΑΣΤΕΡΑΣ ΚΟΡΙΝΘΟΥ - ΑΓΙΟΣ ΓΕΩΡΓΙΟΣ\nΑΙΑΣ ΑΓΙΟΝΟΡΙΟΥ - ΕΛΑΦΙ ΕΞΑΜΙΛΙΩΝ\nΑΟ ΑΛΜΥΡΗΣ - ΣΟΦΙΚΟ '05\nΝΕΑ ΑΣΤΕΡΙΑ ΛΟΥΤΡ. - ΠΩΣΕΙΔΩΝ ΚΥΡΑΒΡΥΣΗΣ\nΟΛΥΜΠΙΑΚΟΣ ΚΟΡΙΝΘΟΥ - ΦΩΚΑΣ ΑΡΧ. ΚΛΕΩΝΩΝ\nΝΕΟΙ ΣΤΙΜΑΓΚΑΣ - ΚΕΡΑΥΝΟΣ Μ. ΒΑΛΤΟΥ\nΟΡΦΕΑΣ - Π.Γ.Σ. ΚΟΡΙΝΘΟΣ\nΑΡΑΤΟΣ - ΠΑΜΒΟΧΑΙΚΟΣ\nΑΟ ΛΑΥΚΑΣ - ΑΟ ΛΕΧΑΙΟΥ\nPεπό ο Ατρόμητος Μποζικών\nΑμετάβλητη κορυφή στην Α' Κορινθίας - Νίκησε μέσα στο Δερβένι ο Α. Ο. Λουτρακίου\nΜε νίκες συνέχισαν την πορεία τους οι δύο πρωτοπόροι του Πρωταθλήματος, της Α΄ κατηγορίας Κορινθίας. Σττα πλαίσια της 19ης αγωνιστικής, ο ΠΑΣ Κλένια πήρε άκοπο τρίποντο , στα «χαρτιά» από τον Ισθμιακό που έχει αποχωρήσει από το πρωτάθλημα, ενώ ο Πέλοπας στο Κιάτο επικράτησε με 2 - 1 της Θύελλας Πετρίου. Μεγάλη νίκη μέσα στο Δερβένι με σκορ 3 – 2 επί του Αστέρα πέτυχε ο Α. Ο. Λουτρακίου και διατήρησε την «επαφή» του με την κορυφή ενώ και στο Βέλο η Ελλάς επεβλήθηκε με 3 – 0 του Σαρωνικού Γαλατακίου. Στο Λουτράκι ο Ολυμπιακός αναδείχτηκε ισόπαλος με 1 – 1 του Ηρακλή Λεχαίου, ενώ ισόπαλος χωρίς σκορ έληξε στην Αρχαία Κόρινθο και ο αγώνας της Προοδευτικής Περιγιαλίου με τον Πανσολυγειακό. Ο Παννεμεατικός στη Νεμέα επικράτησε με 2 - 1 του Α. Ο. Σολομού, που τώρα κινδυνεύει, ενώ τέλος στο Σοφικό στο ντέρμπυ της ουράς ο Ηρακλή Ξυλοκάστρου επικράτησε με 3 – 0 του Άλμπαρτου Κόρφου και πέρασε με +2 βαθμούς πάνω από την επικίνδυνη ζώνη.\nΕΛΛΑΣ ΒΕΛΟΥ – ΣΑΡΩΝΙΚΟΣ 3 - 0\nΑΣΤΕΡΑΣ ΔΕΡΒΕΝΙΟΥ - ΠΑΟ ΛΟΥΤΡΑΚΙ 2- 3\nΠΑΝΝΕΜΕΑΤΙΚΟΣ - ΑΟ ΣΟΛΟΜΟΥ 2 - 1\nΠΡΟΟΔΕΥΤΙΚΗ – ΠΑΝΣΟΛΥΓΕΙΑΚΟΣ 0 - 0\nΑΛΜΠΑΤΡΟΣ - ΗΡΑΚΛΗΣ ΞΥΛΟΚΑΣΤΡΟΥ 0 - 3\nΠΕΛΟΨ ΚΙΑΤΟΥ -ΘΥΕΛΛΑ ΠΕΤΡΙΟΥ 2 - 1\nΟΛΥΜΠΙΑΚΟΣ ΛΟΥΤΡΑΚ - ΗΡΑΚΛΗΣ ΛΕΧΑΙΟΥ 1 – 1\nΠΑΣ ΚΛΕΝΙΑ - ΙΣΘΜΙΑΚΟΣ 3 – 0\n( Επί 19 αγώνων)\nΠΑΣ ΚΛΕΝΙΑ 50 - 13 45\nΠΕΛΟΨ ΚΙΑΤΟΥ 45 - 16 45\nΕΛΛΑΣ ΒΕΛΟΥ 46 - 19 43\nΠΑΟ ΛΟΥΤΡΑΚΙ 55 - 19 42\nΗΡΑΚΛΗΣ ΛΕΧΑΙΟΥ 28 - 27 31\nΑΣΤΕΡΑΣ ΔΕΡΒΕΝΙΟΥ 33 - 31 29\nΟΛΥΜΠΙΑΚΟΣ ΛΟΥΤΡ. 27 - 28 29\nΣΑΡΩΝΙΚΟΣ 32 - 33 28\nΠΑΝΝΕΜΕΑΤΙΚΟΣ 30 - 25 26\nΘΥΕΛΛΑ ΠΕΤΡΙΟΥ 31 - 37 25\nΠΡΟΟΔΕΥΤΙΚΗ 19 - 29 21\nΗΡΑΚΛΗΣ ΞΥΛΟΚ. 21 - 41 20\nΠΑΝΣΟΛΥΓΕΙΑΚΟΣ 20 - 29 19\nΑΟ ΣΟΛΟΜΟΥ 24 - 33 18\nΑΛΜΠΑΤΡΟΣ 15 - 57 8\nΙΣΘΜΙΑΚΟΣ 8 - 47 6\nΑστέρας Δερβενίου - ΠΑΟ Λουτράκι 2 - 3\nΣτα πλαίσια της 19ης αγωνιστικής του πρωταθλήματος της Α΄κατηγορίας Κορινθίας ο Αστέρας Δερβενίου έχασε στην έδρα του με 2 - 3 από τον Α. Ο. Λουτρακίου.\nΕΥΧΕΣ ΓΙΑ ΑΝΑΡΡΩΣΗ\nΗ οικογένεια του Αστέρα Δερβενίου (Διοικητικό Συμβούλιο, παίκτες, προπονητής και φίλοι) εύχoνται "γρήγορη ανάρρωση, σιδερένιοι και σύντομα κοντά μας ". στους ποδοσφαιριστές Βαέλ Ρούτση και Γιώργο Χωματά. Ο Ρούτση υποβλήθηκε σε χειρουργική επέμβαση αποκατάστασης του αχίλλειου τένοντά του, ενώ ο Χωματάς υποβλήθηκε σε επιτυχή χειρουργική επέμβαση καθαρισμού του γονάτου του (θυμίζουμε ότι τραυματίστηκε στον αγώνα με τον Ισθμιακό).\nΜπουσουλάει και είναι άσος του πινγκ πονγκ\nΕίναι το μωρό θαύμα, αυριανός πρωταθλητής στο πινγκ-πονγκ. Καλά καλά δεν μπορεί να σταθεί στα πόδια του αλλά χειρίζεται την ρακέτα λες και είναι πρωταθλητής. Στο βίντεο που έχει κάνει το γύρο του διαδικτύου βλέπουμε τον ταλαντούχο Jamie να προπονείται πάνω στο τραπέζι ενώ ο πατέρας του πετά μπαλάκια του πινγκ-πονγκ.\nΒόμβα Διαμαντοπούλου: «Το ΠΑΣΟΚ έχει κλείσει τον κύκλο του...»\nΠαρέμβαση που θα προκαλέσει πολλές συζητήσεις έκανε σήμερα η υπουργός Παιδείας, Άννα Διαμαντοπούλου, λέγοντας όχι στις εκλογές, προτείνοντας ανασχηματισμό και τονίζοντας ότι το ΠΑΣΟΚ, όπως ήταν μέχρι τώρα, «έκλεισε τον κύκλο του»...\nΜιλώντας στην τηλεόραση της ΝΕΤ, η υπουργός Παιδείας είπε ότι η η χώρα χρειάζεται κυβερνηση από τεχνοκράτες αλλά και πολιτικούς οι οποίοι όμως δεν θα είναι ξανά υποψήφιοι και δήλωσε πρόθυμη να συμμετάσχει σε μία τέτοια νέα σύνθεση. Για να γίνει αυτό, η Άννα Διαμαντοπούλου πρότεινε να προχωρήσει ο πρωθυπουργός σε ανασχηματισμό, ενώ δήλωσε αντίθετη να γίνουν τώρα εκλογές, καθώς η χώρα όπως είπε θα μπει σε κύκλο σταθεροποίησης, αν η τωρινή κυβέρνηση δεν κλείσει τα μεγάλα ανοικτά μέτωπα.\nΣτη συνέχεια η Άννα Διαμαντοπούλου μίλησε για την εσωκομματική κατάσταση στο ΠΑΣΟΚ αλλά και τις γενικότερες εξελίξεις στο πολιτικό σκηνικό αφήνοντας ανοικτό το ενδεχόμενο δημιουργίας ενός νέου πολιτικού σχηματισμού.\n«Η επόμενη περίοδος είναι η μαμή των εξελίξεων. Το ΠΑΣΟΚ έχει κλείσει τον κύκλο του υπό την έννοια ότι πρέπει πλέον να απευθυνθεί στο κέντρο και στην υπεύθυνη αριστερά με νέο λόγο και μέσα από μία νέα λειτουργία» είπε χαρακτηριστικά η υπουργός Παιδείας παραλληλίζοντας το επόμενο χρονικό διάστημα με.. πολεμική περίοδο....\nΣυγκίνηση στο μνημόσυνο των θυμάτων της “Θύρας 7”\nΣύσσωμη η οικογένεια του Ολυμπιακού και περίπου 3.000 φίλοι της ομάδας συγκεντρώθηκαν στο “Γ. Καραϊσκάκης” για να αποδώσουν φόρο τιμής στα θύματα της Θύρας 7.\n31 χρόνια μετά το τραγικό περιστατικό, κανένας δεν έχει ξεχάσει τους 21 ανθρώπους που έχασαν την ζωή τους μετά τον αγώνα του Ολυμπιακού με την ΑΕΚ.\nΤο παρών στο ετήσιο μνημόσυνο έδωσε ο Βαγγέλης Μαρινάκης, ο Ερνέστο Βαλβέρδε, όλα τα μέλη της διοίκησης και οι παίκτες της ομάδας, οι οποίοι φορούσαν μαύρα μπουφάν. Παράλληλα στο “Γ. Καραϊσκάκης” βρέθηκαν εκπρόσωποι όλων των τμημάτων του συλλόγου.\nΣυγκλονιστικές οι ομιλίες των μητέρων των θυμάτων, οι οποίες ακολούθησαν της ομιλίας της κα. Νταϊφά και η στιγμή που ακούστηκαν τα ονόματα των θυμάτων.\nOπαδοι του Παναθηναϊκού επιτέθηκαν σε τσιγγάνους επειδή είδαν σε καταυλισμό τους σημαίες του Ολυμπιακού\nΣοβαρά επεισόδια σημειώθηκαν το μεσημέρι του Σαββάτου στην περιοχή Πυρί, λίγο έξω από την Θήβα ανάμεσα σε οπαδούς του Παναθηναϊκού και τσιγγάνους.\nΣύμφωνα με τις πρώτες πληροφορίες οι οπαδοί που μετέβαιναν σε τέσσερα αυτοκίνητα στην Λιβαδειά για τον αγώνα της ομάδας τους με τον Λεβαδειακό, κατέβηκαν από τα οχήματα επειδή είδαν σε έναν καταυλισμό 1500 τσιγγάνων σημαίες του Ολυμπιακού.\nΟι οπαδοί επιτέθηκαν στους τσιγγάνους και ακολούθησαν βίαιες συμπλοκές, ενώ τα πράγματα ξέφυγαν όταν κάποιος από τον καταυλισμό έβγαλε καραμπίνα και άνοιξε πυρ εναντίον των οπαδών.\nΑπό τα σκάγια τραυματίστηκαν δύο οπαδοί του Παναθηναϊκού οι οποίοι μεταφέρθηκαν στο Κέντρο Υγείας της περιοχής έχοντας ελαφρά τραύματα στην πλάτη.\nΙσχυρές αστυνομικές δυνάμεις έχουν σπεύσει στο σημείο ενώ η Εθνική Οδός Αθηνών-Λαμίας στο ρεύμα προς Θεσσαλονίκη παραμένει κλειστή.\nΈφοδος της αστυνομίας σε Σύνδεσμο του ΠΑΟ - Δεκάδες προσαγωγές\nΈφοδο στον κεντρικό σύνδεσμο της Θ13 στη Λ. Αλεξάνδρας έκανε η αστυνομία με εντολή εισαγγελέα στις 10 το βράδυ της Παρασκευής, ερευνώντας για όπλα.\nΤουλάχιστον 60 οπαδοί οδηγήθηκαν στη ΓΑΔΑ για εξακρίβωση στοιχείων οι οποίοι στη συνέχεια αφέθηκαν ελεύθεροι.\nΣύμφωνα με πληροφορίες, ο εισαγγελέας είχε την ενημέρωση πως στο Σύνδεσμο βρίσκονται κρυμμένα όπλα , ωστόσο μετά από εξονυχιστικό έλεγχο, δεν βρέθηκε τίποτα στο χώρο.\nΗ πληροφορία που είχε ο Εισαγγελέας ανέφερε ότι οι οπαδοί του Παναθηναϊκού ετοιμάζονταν για... εκστρατεία για\nαντίποινα σε άλλους οργανωμένους οπαδούς με τους οποίους πρόσφατα άνοιξαν νέο... "λογαριασμό" στην περιοχή των Εξαρχείων\nΗ ΝΔ περνάει στην επίθεση\nΗ εμμονή μελών της κυβέρνησης Παπαδήμου που προέρχονται από το ΠΑΣΟΚ, να παραβλέπουν το γεγονός ότι το συγκεκριμένο σχήμα δεν συνιστά κυβέρνηση συνεργασίας αλλά ειδικών συνθηκών, με μεταβατικό χαρακτήρα και πεπερασμένο χρόνο ζωής, έχει οδηγήσει τη Νέα Δημοκρατία στην ανάγκη να μην αφήνει αναπάντητες… παραφωνίες.\nΑυτό έκανε με την περίπτωση του Υπουργού Δικαιοσύνης Μιλτιάδη Παπαϊωάννου, και το νομοσχέδιο για τα ναρκωτικά, με τον Γιάννη Μιχελάκη να είναι αυστηρός και να προειδοποιεί.\nΈτσι, τη σκυτάλη πήρε ο Δημήτρης Καλογερόπουλος, πρώην πρόεδρος της ΤΕΔΚΝΑ, και πρώην δήμαρχος Αιγάλεω, ο οποίος απάντησε στο υπουργείο Εσωτερικών, για τα σχέδια νέων αλλαγών στον Καλλικράτη, με την ιδιότητα του Γραμματέα Περιφερειακής Οργάνωσης Αττικής της Νέας Δημοκρατίας.\n«Η Νέα Δημοκρατία έχει καταστήσει σαφές ότι σε μια μεταβατική κυβέρνηση οι υπουργοί δεν μπορούν να κάνουν ό, τι θέλουν. Παρόλα αυτά και παρά το προηγούμενο του υπουργού Δικαιοσύνης, που πήγε να τινάξει στον αέρα ολόκληρη την κυβέρνηση με την εμμονή του στην αποφυλάκιση επικίνδυνων κακοποιών, το υπουργείο Εσωτερικών προωθεί εσπευσμένα νομοσχέδιο για τροποποίηση του “Καλλικράτη”, χωρίς να το παρουσιάσει καν στο Συνέδριο της ΚΕΔΕ, όπου είχα επισημάνει ότι για οποιοδήποτε αλλαγή θα χρειασθεί ουσιαστικός διάλογος και επαρκής χρόνος.\nΕνώ, μάλιστα, οι προτάσεις που μόλις χθες κοινοποίησαν στην Τοπική Αυτοδιοίκηση απέχουν πολύ από τις θέσεις της, το υπουργείο ζητά την απάντησή της Τ. Α. μέχρι τη Δευτέρα!!!\nΗ Νέα Δημοκρατία δεν θα δεχθεί κανένα τέτοιο σχέδιο νόμου», σχολιάζει με νόημα ο Δημήτρης Καλογερόπουλος.\nΠάνος Μπεγλίτης...τα εγκλήματα του ναζιστικού καθεστώτος δεν παραγράφονται και οι υποχρεώσεις της Γερμανικής Πολιτείας παραμένουν\nΟ εκπρόσωπος Τύπου του ΠΑΣΟΚ, Πάνος Μπεγλίτης, σχετικά με την απόφαση του Δικαστηρίου της Χάγης, έκανε την ακόλουθη δήλωση:\nΗ Ελληνική Πολιτεία, υπερασπιζόμενη τα θύματα της ναζιστικής θυριωδίας και τα απαράγραπτα δικαιώματά τους, παρενέβη κατά τη διάρκεια της εκδίκασης της υπόθεσης στο Δικαστήριο της Χάγης, η οποία πραγματοποιήθηκε την περίοδο της κυβέρνησης του ΠΑΣΟΚ.\nΜελετούμε και αξιολογούμε την απόφαση του Δικαστηρίου της Χάγης.\nΓια την Ελλάδα, τον Ελληνικό λαό και τις πολιτικές δυνάμεις της χώρας, όμως, τα εγκλήματα του ναζιστικού καθεστώτος δεν παραγράφονται και οι υποχρεώσεις της Γερμανικής Πολιτείας παραμένουν.\nΘα συνεχίσουμε την εθνική προσπάθεια, σε συνεργασία με όλους τους αρμόδιους φορείς, για την υπεράσπιση των συμφερόντων της χώρας και την διασφάλιση των δικαιωμάτων των οικογενειών των θυμάτων της ναζιστικής κατοχής.\nΗ Ε.ΛΑ.Δ.Α. ΚΑΤΑΓΓΕΛΛΕΙ ΤΗΝ ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ ΧΑΓΗΣ\nΗ Ελλάδα χρειάζεται αλλαγή πορείας\nΆρθρο του ΚΩΝΣΤΑΝΤΙΝΟΥ ΑΡΒΑΝΙΤΟΠΟΥΛΟΥ*\nΗ μεταπολίτευση του ’74 σηματοδότησε μια ριζική τομή στη θεσμική και ιστορική εξέλιξη της χώρας. Θεμελίωσε ένα στέρεο πολιτικό πλαίσιο και διαμόρφωσε συνθήκες δημοκρατικής ομαλότητας και πολιτικής σταθερότητας, που επέτρεψαν την απρόσκοπτη εξέλιξη του πολιτικοκοινωνικού γίγνεσθαι. Δημιούργησε όλες εκείνες τις προϋποθέσεις που ήταν αναγκαίες για την οριστική έξοδο του τόπου από τη θεσμική καθυστέρηση, και έκανε πραγματικότητα το όραμα της ισότιμης συμμετοχής μας στο ευρωπαϊκό εγχείρημα. Τα επιτεύγματα αυτά φέρουν ανεξίτηλα τη σφραγίδα του ιδρυτή της Ν.Δ., Κων. Καραμανλή και καταγράφονται ως τα αδιαμφισβήτητα εθνικά κεκτημένα της μεταπολιτευτικής περιόδου.\nΠαρά τις στρατηγικές αυτές κατακτήσεις, το μεταπολιτευτικό σύστημα, μετά το 1981, επιβαρύνθηκε από αδυναμίες, στρεβλώσεις, και δυσλειτουργίες στις δομές του κράτους, της οικονομίας και της κοινωνίας. Το πολιτικό, οικονομικό και κοινωνικό μοντέλο που επέβαλε το ΠΑΣΟΚ, μετά το 1981, έχει σήμερα χρεοκοπήσει.\nΤο μοντέλο λειτουργίας του κράτους δεν ανταποκρίθηκε ούτε στις στοιχειώδεις υποχρεώσεις του. Υπέσκαψε, αντί να υπηρετήσει τη δημιουργικότητα του Έλληνα. Σπατάλησε, αντί να αξιοποιήσει τους πόρους που διαχειρίστηκε. Επιβάρυνε, αντί να βελτιώσει την ανταγωνιστικότητα της οικονομίας και των συγκριτικών μας πλεονεκτημάτων. Και όλα αυτά, εξαιτίας της υπερεπέκτασης και του υπερτροφικού παρεμβατισμού του, σε κάθε οικονομική και κοινωνική λειτουργία. Εξαιτίας της έλλειψης προσαρμοστικότητας και του εγκλωβισμού του σε αναχρονιστικές δομές. Εξαιτίας του νοσηρού κομματισμού, του ελλείμματος αξιοκρατίας, του υδροκεφαλισμού, της γραφειοκρατίας, της αδιαφάνειας.\nΑλλά και το αναπτυξιακό μοντέλο της χώρας έχασε τη μάχη της διεθνούς ανταγωνιστικότητας. Εγκλωβίστηκε σε αναχρονιστικές δομές, σε δυσλειτουργίες και αρρυθμίες του δημόσιου τομέα. Στηρίχθηκε στα δανεικά, στη χρηματοδότηση της σπατάλης, στην επέκταση του δημοσίου σε βάρος του ιδιωτικού τομέα. Σπαταλήθηκαν αλόγιστα τεράστια κοινοτικά κονδύλια. Υποστηρίχθηκαν κρατικοδίαιτα συμφέροντα και όχι η υγιής επιχειρηματικότητα. Αναπτύχθηκαν σοβαρές στρεβλώσεις στην αγορά και διογκώθηκε το δημόσιο χρέος για να γίνει πραγματικός εφιάλτης, θηλιά που απειλεί να πνίξει την οικονομία και την κοινωνία μας.\nΈφτασε, όμως, στα όριά του -το λένε όλοι οι πολίτες- και το σύστημα πολιτικής διαχείρισης, το πολιτικό μοντέλο της χώρας. Διότι αιχμαλωτίστηκε σε έναν φαύλο κύκλο από κομματικά φέουδα και εξωθεσμικά κέντρα. Διότι υπέκυψε στον λαϊκισμό, που μοίραζε υποσχέσεις και ύστερα κατέφευγε στα δανεικά για να καλύψει τα προσχήματα. Διότι συμβιβάστηκε με παρακμιακά φαινόμενα, υπονόμευσε την αξιοπιστία του και διέρρηξε τη σχέση εμπιστοσύνης με την κοινωνία.\nΧρεοκόπησε, στο ίδιο αυτό διάστημα, και το μοντέλο νοοτροπιών και συμπεριφορών που υποβλήθηκε και επιβλήθηκε στην κοινωνία. Διότι αγνόησε τον αξιακό κώδικα του ελληνικού πολιτισμού για να αντιγράψει στοιχεία υποκουλτούρας. Υποτάχθηκε στη μόδα του ψευτοπροοδευτισμού και του αριστερόστροφου λαϊκισμού και συμβιβάστηκε με την ήσσονα προσπάθεια. Με την καθήλωση της εθνικής παιδείας σε αποστήθιση και ρηχή εκπαίδευση. Με την παράδοση του περιβάλλοντος στην κερδοσκοπία. Με την υποβάθμιση του πολίτη σε απλό καταναλωτή. Με άλλα λόγια, ενώ η μεταπολίτευση την περίοδο ’74-‘81 κέρδισε το στοίχημα της εμπέδωσης του δημοκρατικού πολιτεύματος και του ευρωπαϊκού προσανατολισμού, από το ’81 και μετά απέτυχε στις μεγάλες προκλήσεις για την ορθολογική οργάνωση του κράτους, τη στέρεη θεμελίωση της οικονομίας, την επίλυση βασικών προβλημάτων του λαού και του τόπου.\nΗ χώρα, αντί να προσαρμοστεί στις αυξημένες και σύνθετες απαιτήσεις της παγκοσμιότητας, επέδειξε εφησυχασμό και ανεύθυνες συμπεριφορές. Δεν μπόρεσε, ούτε καν να συνειδητοποιήσει το επερχόμενο αδιέξοδο. Και το έλλειμμα αυτό, ήρθε να επιδεινώσει, απότομα και βίαια, η παγκόσμια οικονομική κρίση. Κορύφωσε τα σωρευμένα αδιέξοδα και έφερε τη χώρα στην πιο κρίσιμη καμπή της νεότερης ιστορίας της.\nΔεν αρκούν, πλέον, οι αποσπασματικές διευθετήσεις και οι εμβαλωματικές παρεμβάσεις. Η Ελλάδα χρειάζεται, επειγόντως, αλλαγή υποδείγματος, αλλαγή μοντέλου. Χρειάζεται, χωρίς καμία άλλη καθυστέρηση, ένα ολοκληρωμένο Σχέδιο Δράσης, που να ανταποκρίνεται στην κρισιμότητα των περιστάσεων και να απαντά δημιουργικά στις προκλήσεις της επόμενης μέρας. Χρειάζεται ένα Ελληνικό Σχέδιο ανάταξης, ανάπτυξης και προόδου. Χρειάζεται μία μακρόπνοη πολιτική «Μεγάλης Γραμμής».\nΜία εναλλακτική πολιτική που θα δώσει ριζικές, εθνικές, και μόνιμες λύσεις. Μία εναλλακτική στρατηγική που, όχι μόνο θα βγάλει, με ασφαλή τρόπο, τη χώρα από την κρίση, αλλά θα της δώσει και τη δυνατότητα να καταλάβει τη θέση που της αξίζει. Όχι αυτή του παρία και του ουραγού αλλά του πρωταγωνιστή.\n* Ο Κωνσταντίνος Αρβανιτόπουλος είναι Καθηγητής, Αν. Υπουργός Παιδείας, Διά Βίου Μάθησης & Θρησκευμάτων\nΟι «Anonymous» χάκαραν το site του υπ. Δικαιοσύνης – «Η δικαιοσύνη έρχεται», έγραψαν\nΕπίθεση από χάκερς δέχτηκε σήμερα τα ξημερώματα η ιστοσελίδα του υπουργείου Δικαιοσύνης! Η ιστοσελίδα βρίσκεται εκτός λειτουργίας έπειτα από χτύπημα των «χακτιβιστών» Anonymous, οι οποίοι έγραψαν στην πρώτη σελίδα του site πως «Η δικαιοσύνη έρχεται», ενώ ανέβασαν και ηχογραφημένο μήνυμα στο οποίο ανέφεραν:\nΗ Δημοκρατία γεννήθηκε στη χώρα σας και εσείς τη σκοτώσατε. Οι ίδιοι οι πολίτες σας σάς μισούν κι εσείς τους κοιτάτε χωρίς να κάνετε τίποτα για να το αποτρέψετε. Μπήκατε στο Διεθνές Νομισματικό Ταμείο, χωρίς την έγκριση του λαού σας. Επιβάλατε τη δικτατορία στους ώμους τους και επιτρέψατε στους τραπεζίτες και τους μονάρχες της ΕΕ να υποδουλώσουν τον λαό σας, οικονομικά και πολιτικά.\nΤο μήνυμα καταλήγει αναφέροντας: «Είμαστε οι Ανώνυμοι... Δεν συγχωρούμε, δεν ξεχνάμε... έπρεπε να μας περιμένετε. Οι λαοί δεν πρέπει να φοβούνται τις κυβερνήσεις, οι κυβερνήσεις πρέπει να φοβούνται τους λαούς».\nΜάλιστα, οι Anonymous ανέφεραν ότι το χτύπημα στο υπουργείο Δικαιοσύνης είναι «μόνο η αρχή» και έδωσαν διορία δύο εβδομάδων» στην Ελλάδα να εγκαταλείψει τη συνθήκη ΑCTA, προειδοποιώντας με νέες επιθέσεις ακόμα και σε μέσα ενημέρωσης!Η επίθεση στην ιστοσελίδα του υπουργείου Δικαιοσύνης έγινε γύρω στις 6 το πρωί, προκαλώντας συναγερμό στις διωκτικές αρχές. Στο υπουργείο βρίσκεται κλιμάκιο αξιωματικών της Δίωξης Ηλεκτρονικού Εγκλήματος, οι οποίοι ερευνούν την υπόθεση.\nΑπό 4 χώρες η επίθεση!\nΑπό τέσσερις διαφορετικές ευρωπαϊκές χώρες από τέσσερις διαφορετικούς server προκύπτει ότι προέρχονται τα ηλεκτρονικά ίχνη των δραστών που «χτύπησαν» στην ιστοσελίδα του υπουργείου Δικαιοσύνης, μετά από την έρευνα που διατάχθηκε.\nΣε εξέλιξη βρίσκεται η διερεύνηση της υπόθεσης από την Υποδιεύθυνση Δίωξης Ηλεκτρονικού Εγκλήματος και όπως υπογράμμισε ο διευθυντής, Μάνος Σφακιανάκης, περισσότερα στοιχεία για το θέμα θα είναι σε θέση να ανακοινώσουν τις επόμενες ημέρες.\nΔικαίωση της Γερμανίας στη Χάγη για τα θύματα του Διστόμου - Στη Βουλή το θέμα\nΤο Διεθνές Δικαστήριο της Χάγης, με απόφασή του δικαίωσε τη Γερμανία ως προς το σκέλος της ετεροδικίας, υποστηρίζοντας ότι η Ιταλία δεν έπραξε νόμιμα αναγνωρίζοντας στους κατοίκους του Διστόμου να αποζημιωθούν από τα περιουσιακά στοιχεία της Γερμανίας στην Ιταλία.\nΔηλώσεις για την υπόθεση έκανε ο υπουργός Εξωτερικών της Ιταλίας, ο εκπρόσωπος της Ελλάδας στη Χάγη, ενώ με τις τοποθετήσεις τους τα κόμματα δηλώνουν πώς η απόφαση του Δικαστηρίου της Χάγης ήταν μεν αναμενόμενη, αλλά –για κάποια από αυτό- ο αγώνας συνεχίζεται. Ως «μεγάλη οπισθοδρόμηση για την διεθνή προστασία των ανθρωπίνων δικαιωμάτων», διότι «η ετεροδικία τίθεται υπεράνω των ανθρωπίνων δικαιωμάτων», αναφέρει για την απόφαση η οργάνωση της Διεθνούς Αμνηστίας,


Εγκεφαλικά επεισόδια: Ποιες είναι οι απαραίτητες εξετάσεις που πρέπει να γίνονται για τον εγκέφαλο;\nΤο εγκεφαλικό επεισόδιο είναι ένα ξαφνικό γεγονός που συμβαίνει σε αιμοφόρα αγγεία του εγκεφάλου. Το αποτέλεσμα είναι η απώλεια εγκεφαλικής λειτουργίας που μπορεί να είναι από ήπια έως μοιραία.\nΤα αγγειακά εγκεφαλικά επεισόδια που οδηγούν στην αποπληξία ανήκουν σε δύο κατηγορίες:\nΤα ισχαιμικά εγκεφαλικά επεισόδια που αποτελούν το 85% των περιπτώσεων. Οφείλονται σε απόφραξη ζωτικών εγκεφαλικών αρτηριών που προκαλεί ισχαιμία, δηλαδή στέρηση αίματος περιοχών του εγκεφάλου. Η στέρηση αυτή δυνατόν να οδηγεί σε νέκρωση των περιοχών αυτών\nΤα αιμορραγικά εγκεφαλικά επεισόδια είναι σπανιότερα και αποτελούν το 15% των περιπτώσεων. Προκαλούνται από ρήξη αιμοφόρων αγγείων. Η παροχή αίματος σε ζωτικές δομές στον εγκέφαλο διακόπτεται. Επιπλέον το αίμα που διαχέεται στον εγκέφαλο λόγω της αιμορραγίας έχει τοξικές επιδράσεις στους εγκεφαλικούς νευρώνες και άλλες δομές. Κάποτε η αιμορραγία συμβαίνει στην επιφάνεια του εγκεφάλου. Στις περιπτώσεις αυτές πρόκειται για υπαραχνοειδή αιμορραγία.\nΗ έγκαιρη διάγνωση και επείγουσα θεραπευτική αντιμετώπιση των εγκεφαλικών επεισοδίων σώζει ζωές και μειώνει δραστικά τις μόνιμες αναπηρίες που προκύπτουν.\nΔυστυχώς σε πολλά νοσοκομειακά κέντρα είναι ανεπαρκής η συνολική αντιμετώπιση που γίνεται σήμερα για τα εγκεφαλικά επεισόδια, ιδιαίτερα σε ό,τι αφορά τις πρώτες κρίσιμες ώρες.\nΕίναι πολύ σημαντικό για την ορθή διάγνωση και θεραπεία να γίνονται απεικονιστικές εξετάσεις που επιτρέπουν να φανεί εάν πρόκειται για ισχαιμικό ή αιμορραγικό επεισόδιο. Η θεραπεία είναι πολύ διαφορετική για την κάθε περίπτωση.\nΑς δούμε λοιπόν τις απεικονιστικές εξετάσεις, δηλαδή αυτές που απεικονίζουν τον εγκέφαλο, που έχει στη διάθεσή της, η ιατρική ομάδα αντιμετώπισης του περιστατικού για να κάνει την ορθή διάγνωση και θεραπεία.\n1. Η αξονική τομογραφία (CT scan)\nΗ αξονική τομογραφία γίνεται με τη βοήθεια των ακτίνων Χ. Η εξέταση δημιουργεί δισδιάστατες ή τρισδιάστατες εικόνες του εγκεφάλου του ασθενούς.\nΓια καλύτερη απεικόνιση των δομών του εγκεφάλου χρησιμοποιείται ενδοφλεβίως σκιαγραφική ουσία. Ωστόσο η αξονική τομογραφία χωρίς σκιαγραφικό γίνεται πολύ γρήγορα, σε λιγότερο από 1 λεπτό.\nΗ αξονική τομογραφία χωρίς σκιαγραφικό μπορεί με ακρίβεια να δείξει εάν υπάρχει αιμορραγία. Γι' αυτό είναι πολύ χρήσιμη εξέταση για τη διάγνωση των αιμορραγικών εγκεφαλικών επεισοδίων και της υπαραχνοειδούς αιμορραγίας.\nΣτην αξονική τομογραφική αγγειογραφία χρησιμοποιείται σκιαγραφικό ενδοφλεβίως για να απεικονισθούν οι αρτηρίες στον εγκέφαλο. Η εξέταση αυτή βοηθά για τη διάγνωση των ισχαιμικών εγκεφαλικών επεισοδίων λόγω απόφραξης κάποιας αρτηρίας από θρόμβο και για τη χορήγηση θρομβολυτικής θεραπείας.\nΣτα ισχαιμικά εγκεφαλικά επεισόδια η χορήγηση της θρομβολυτικής θεραπείας πρέπει να γίνεται όσο το δυνατό πιο γρήγορα από τη χρονική στιγμή έναρξης του προβλήματος. Ιδανικά απαιτείται να διενεργείται εντός των πρώτων 4 ωρών.\n2. Η μαγνητική τομογραφία (MRI) και η μαγνητική αγγειογραφία (MRA)\nΗ μαγνητική τομογραφία δίνει λεπτομερείς εικόνες του εγκεφάλου. Η μαγνητική αγγειογραφία δίνει πολύ καλές εικόνες των αρτηριών του εγκεφάλου.\nΗ μαγνητική τομογραφία είναι εξίσου καλή με την αξονική τομογραφία για τη διάγνωση αιμορραγίας στον εγκέφαλο. Ωστόσο, η μαγνητική είναι καλύτερη για τη διάγνωση των ισχαιμικών επεισοδίων και της αιτίας που τα προκάλεσε.\nΗ μαγνητική τομογραφία και η μαγνητική αγγειογραφία δίνουν καλύτερη εκτίμηση της κατάστασης του εγκεφάλου, της αντιστρεπτότητας των βλαβών και του κινδύνου επιπλοκών, λόγω του επεισοδίου. Βοηθά επίσης περισσότερο για τη θρομβολυτική θεραπεία.\nΣε ασθενείς με καρδιακό βηματοδότη ή που έχουν εμφυτευμένα στο σώμα τους, μερικά άλλα μεταλλικά ή ηλεκτρονικά στοιχεία ή ηλεκτρονικές συσκευές δεν μπορούν να διενεργηθούν οι εν λόγω εξετάσεις.\n3. Το υπερηχογράφημα\nΗ εξέταση με υπερήχους μελετά την κατάσταση των καρωτίδων αρτηριών. Πρόκειται για τις κύριες αρτηρίες που μεταφέρουν το αίμα προς την καρδία και εντοπίζονται στο λαιμό. Η εξέταση με υπερήχους των καρωτίδων (Doppler) μπορεί να δείξει ότι υπάρχουν σε αυτές αθηρωματικές πλάκες που αποφράσσουν τον αυλό τους ή άλλες διαταραχές που είναι σε θέση να προκαλέσουν ισχαιμικό επεισόδιο στον εγκέφαλο.\nΥπάρχει επίσης η εξέταση με το διακρανικό Doppler που μετρά τη ροή και την κατεύθυνση του αίματος στις αρτηρίες του εγκεφάλου. Χρησιμοποιείται για να βρεθεί η θέση ενός θρόμβου που εμβολίζει μια αρτηρία ή τον εντοπισμό μιας αρτηριακής στένωσης.\nΟι εξετάσεις με υπερήχους των καρωτίδων και το διακρανικό Doppler χρησιμοποιούνται για τη συμπλήρωση ή και την επιβεβαίωση των ευρημάτων που προσφέρουν η μαγνητική τομογραφία και η μαγνητική αγγειογραφία. Συμβάλλουν επίσης στην αξιολόγηση της αποτελεσματικότητας της θρομβολυτικής θεραπείας.\n4. Η ψηφιακή εγκεφαλική αγγειογραφία\nΠρόκειται για εξέταση που αξιολογεί με τον καλύτερο τρόπο το αγγειακό σύστημα του εγκεφάλου, ιδιαίτερα τις αρτηρίες (ανευρύσματα, αποφράξεις, θρόμβοι).\nΓια την εξέταση αυτή χρειάζεται εισαγωγή καθετήρα σε μια αρτηρία σε ένα από τα κάτω μέλη (μηρός). Στην οξεία φάση του εγκεφαλικού επεισοδίου έχει περιορισμένο ρόλο διότι χρειάζεται περισσότερο χρόνο να διενεργηθεί, έχει μεγαλύτερους κίνδυνους, απαιτείται πολύ εξειδικευμένο προσωπικό και περισσότερα μηχανήματα απ' ό,τι οι προηγούμενες εξετάσεις.\nΩστόσο η εν λόγω εξέταση επιτρέπει μια άμεση ενδοαγγειακή προσέγγιση, δηλαδή είναι δυνατόν να αφαιρεθεί από την αρτηρία ο θρόμβος ή άλλο στοιχείο που αποφράσσει μια αρτηρία. Επιτρέπει επίσης τη διαπλάτυνση της αρτηρίας με μπαλονάκι και την τοποθέτηση ενός στέντ για μόνιμη διατήρηση της διαπλάτυνσης της αρτηρίας ή ακόμη τη χορήγηση ενδαρτηριακώς θρομβολυτικού φαρμάκου για τη διάλυση του θρόμβου.\nΗ ψηφιακή εγκεφαλική αγγειογραφία εξαιτίας των μειονεκτημάτων αλλά και των πλεονεκτημάτων που προσφέρει, χρησιμοποιείται σε ορισμένα κέντρα σε μερικούς ασθενείς με προσεκτικά επιλεγμένα κριτήρια.


Μια ισχυρή επιτάχυνση που σας πετάει μπροστά, συνοδευόμενη από το πλήρες μπάσο ήχο του κινητήρα V8 και μια ώθηση που απλά δεν υποχωρεί: Πιο συναρπαστική από οποιαδήποτε ταινία, πιο συναισθηματική από οποιαδήποτε μουσική. Και μπορείτε να τα ζήσετε περικυκλωμένοι από την άνεση μιας S-Class: στη νέα Mercedes-AMG S 63 Coupé και Mercedes-AMG S 65 Coupé.\nΜετάβαση στο διαμορφωτή για την S 63 AMG Coupé και S 65 AMG Coupé\nΜεταβείτε στη Mercedes-AMG S 65 Coupé στο mercedes-amg.com\nΗ σχεδίαση της δείχνει την εξαιρετική θέση της Mercedes-AMG S 63 Coupé. Η αισθησιακή σαφήνεια που χαρακτηρίζει τη Mercedes-Benz με την κλασσική της αρχιτεκτονική και τη ροή της με σιλουέτα με εξαιρετικά εκφραστικά χαρακτηριστικά AMG. Πολυτελής και με επίγνωση της θέσης, ισχυρή και αποκλειστική, δυναμική και αριστοκρατική - αυτό είναι ένα όχημα που αντλεί όλα τα βλέμματα.\nΟ κινητήρας 5.5-λίτρων V8 biturbo στη Mercedes-AMG S 63 Coupé με απόδοση 430 kW  είναι ένας από τους πιο ισχυρούς κινητήρες V8 μαζικής παραγωγής στον κόσμο. Ή μεταβείτε στη λωρίδα στα αριστερά, όπου στέκεται η Mercedes-AMG S 65 Coupé: πραγματικά εντυπωσιακά 463 kW σε έναν κινητήρα V12 σας περιμένουν.\nMercedes-AMG S 63 Coupé: μικτή κατανάλωση καυσίμων: 10,1 l/100 km, μικτές εκπομπές CO2: 237 g/km; Mercedes-AMG S 65 Coupé: μικτή κατανάλωση καυσίμων: 11,9 l/100 km, μικτές εκπομπές CO2: 279 g/km\nΧάρη στην τεχνολογία υψηλών επιδόσεων που εφαρμόζονται στη Mercedes-AMG S 63 Coupé και τη Mercedes-AMG S 65 Coupé είναι πιθανό να επιταχύνετε στη στιγμή ακόμη και όταν οδηγείτε σε μεγάλες ταχύτητες, ή αντιμετωπίζεται απαιτητικές διαδρομές με δυναμικό στυλ οδήγησης.\nΠερισσότερες λεπτομέρειες για τα οχήματα.\nΜετάβαση στη Mercedes-AMG S 63 Coupé στο mercedes-amg.com


Ρέντσι: Το δημοψήφισμα είναι μια ευκαιρία που δεν θα ξανατύχει - CNN.gr\nΡέντσι: Το δημοψήφισμα είναι μια ευκαιρία που δεν θα ξανατύχει\nΠαρασκευή, 07 Οκτωβρίου 2016 06:00\nΟ Ιταλός πρωθυπουργός Ματέο Ρέντσι μιλά στους ξένους ανταποκριτές στη Ρώμη, τη Δευτέρα 22 Φεβρουαρίου 2016\t REUTERS/Alessandro Bianchi/File Photo\n«Το δημοψήφισμα για τις συνταγματικές αλλαγές της 4ης Δεκεμβρίου είναι μια ευκαιρία που δεν θα ξανατύχει», δήλωσε χτες ο Ιταλός πρωθυπουργός Ματέο Ρέντσι (Matteo Renzi), σε δημόσια συζήτηση με τον δημοσιογράφο της εφημερίδας La Stampa Μάσιμο Γκραμελίνι (Massimo Gramellini).\n«Θα υπάρξουν σειρά άλλων ευκαιριών για να με στείλουν σπίτι μου, για να παραιτηθώ, αλλά αν κάποιοι ψηφίσουν απλώς κατά της κυβέρνησης, θα χάσουν μια ευκαιρία αλλαγής της χώρας. Μια ευκαιρία η οποία δεν θα τύχει ποτέ πια, στο διάστημα των επόμενων τριάντα χρόνων», σημείωσε ο κεντροαριστερός πρωθυπουργός κατά τη διάρκεια της συζήτησης που διεξήχθη στη Βιομηχανική Ένωση του Τορίνο (Unione Industriale di Torino).\nΟ Ματέο Ρέντσι είπε ότι βρίσκει διασκεδαστική την όλη συζήτηση σχετικά με το πόσο ακριβώς θα αυξηθεί το ιταλικό ΑΕΠ, διότι –όπως είπε– o ίδιος «ξέρει ότι η χώρα ξαναμπαίνει σε τροχιά ανάπτυξης».\nΠρόσφατα, οι αγγλόφωνες οικονομικές εφημερίδες Wall Street Journal και Financial Times είχαν γράψει ότι ο ιταλός πρωθυπουργός δείχνει να έχει χάσει την πολύτιμη δυναμική της αρχικής περιόδου διακυβέρνησής του.\nΑναφερόμενος σε αυτήν την εκτίμηση, ο Ρέντσι υπογράμμισε πως «θεωρεί ότι οι εφημερίδες αυτές δεν είχαν ποτέ μια ακριβή αίσθηση του τι συμβαίνει στην χώρα».\nRenzi a Torino: “Il referendum è l’ultima occasione per cambiare l’Italia” https://t.co/A4qLzUyCMr\n— La Stampa (@LaStampa) October 6, 2016\nΣε σχέση δε με την αύξηση του όλο και μεγαλύτερου αριθμού ιταλών νέων που αποφασίζουν να μεταναστεύσουν στο εξωτερικό, ο Ματέο Ρέντσι ανέφερε ότι «η είδηση αυτή τον πλήγωσε».\nΌσοι νέοι θέλουν να φύγουν έχουν το απόλυτο δικαίωμα να το κάνουν, αλλά η κυβέρνηση πρέπει να δημιουργήσει ένα κλίμα που να τους επιτρέψει να γυρίσουν.\nPomeriggio torinese ricco di incontri interessanti. Che bella l'Italia che fa e non urla pic.twitter.com/kZAnkqa5Lu\nΚΟΣΜΟΣ\t· ΙΤΑΛΙΚΟ ΔΗΜΟΨΗΦΙΣΜΑ\t· ΣΥΝΤΑΓΜΑΤΙΚΕΣ ΑΛΛΑΓΕΣ\t· ΙΤΑΛΙΑ\t· ΜΑΤΕΟ ΡΕΝΤΣΙ\t· ΜΑΣΙΜΟ ΓΚΡΑΜΕΛΙΝΙ\t· LA STAMPA\t· WALL STREET JOURNAL\t· FINANCIAL TIMES\t· ΙΤΑΛΟΙ ΝΕΟΙ\t· ΜΕΤΑΝΑΣΤΕΥΣΗ\t· ΜΕΤΑΝΑΣΤΕΥΣΗ ΝΕΩΝ\t· ΙΤΑΛΙΚΗ ΟΙΚΟΝΟΜΙΑ\t· ΒΙΟΜΗΧΑΝΙΚΗ ΕΝΩΣΗ ΤΟΡΙΝΟ\t· ΤΟΡΙΝΟ


Αποσωληνώστε τις επιχειρήσεις “ζόμπι” – Galaksias.gr – MMX News\nmmxradio/Άμεση Ενημέρωση/Οικονομία/Αποσωληνώστε τις επιχειρήσεις “ζόμπι” – Galaksias.gr\n0 17 4 λεπτά ανάγνωσης\nΠρώτη καταχώρηση: Τετάρτη, 29 Σεπτεμβρίου 2021, 15:15\nΤο ετήσιο συνέδριο της ΕΚΤ ξεκίνησε χθες με την επικεφαλής, κ. Κριστίν Λαγκάρντ αναδεικνύει το πρόβλημα που δημιουργούν οι επιχειρήσεις «ζόμπι» τόσο στην οικονομία της Ευρωζώνης όσο και στο ίδιο το τραπεζικό σύστημα.\nΣτο συνέδριο παρουσιάστηκαν δύο μελέτες, οι οποίες κατέγραφαν ένα δομικό πρόβλημα της Ευρωζώνης, το οποίο απειλεί την ευρωστία του τραπεζικού συστήματος και την οικονομία, μετά την πανδημία.\nΠρόκειται για τις λεγόμενες επιχειρήσεις «ζόμπι», δηλαδή ζημιογόνες και μη βιώσιμες επιχειρήσεις, τις οποίες οι τράπεζες κρατούν με το ζόρι στη ζωή είτε διότι είναι πολύ μεγάλες είτε διότι θα αναγκαστούν να γράψουν μεγάλες ζημιές, με αρνητικές επιπτώσεις στα κεφάλαια και την κερδοφορία.\nΈτσι, σύμφωνα με τις μελέτες αυτές, οι τράπεζες προτιμούν να τις αναχρηματοδοτούν ώστε τα δάνειά τους να εμφανίζονται ως εξυπηρετούμενα συνεχώς («evergreen»), και όχι «κόκκινα», με την προσδοκία ότι ο επόμενος κύκλος ανάπτυξης θα τις βοηθήσει να επανέλθουν. Δηλαδή να παραμένουν στο «πράσινο» μέχρι να βοηθήσει η συγκυρία, καθώς το κόστος από την πτώχευση είναι μεγάλο.\nΚατά την πρώτη ημέρα του συνεδρίου «ECB Forum on Central Banking 2021: Beyond the pandemic: the future of monetary policy» παρουσιάστηκαν δύο εκτενείς μελέτες, που περιλαμβάνουν και την Ελλάδα, η οποία έχει υψηλό αριθμό επιχειρήσεων «ζόμπι», κυρίως εξαιτίας του αναποτελεσματικού πτωχευτικού κώδικα (μέχρι τον καινούριο που θεσπίστηκε το 2019).\nΗ ΕΚΤ παραπέμπει σε στοιχεία της Παγκόσμιας Τράπεζας όπου δείχνουν πόσο κοστοβόρα και ασύμφορη ήταν η πτώχευση στην Ελλάδα, αλλά σε έκθεση της EBRD. Η τελευταία, στην έκθεσή της Greece-Country Diagnostic, αναφέρει ότι η Ελλάδα είναι μία από τις χώρες με το υψηλότερο ποσοστό επιχειρήσεων «ζόμπι», όπου σε βασικούς κλάδους όπως του λιανικού εμπορίου και των υπηρεσιών, το ποσοστό τους κυμαίνεται γύρω στο 20%.\nΠράγματι, σύμφωνα με επικαιροποιημένες εκτιμήσεις της Τράπεζας Πειραιώς, οι λεγόμενες underperformer επιχειρήσεις πριν από το ξέσπασμα της πανδημίας αντιστοιχούσαν γύρω στο 16% των συνολικών επιχειρήσεων. Εάν λάβουμε υπόψη την καταγραφή των ΕΚΤ και Κομισιόν στην έκθεση SAFE 2000 ότι στην Ελλάδα υπάρχουν 250.000 επιχειρήσεις (πλην ατομικών, χωρίς προσωπικό και ελευθέρων επαγγελματιών), τότε το ποσοστό αυτό αντιστοιχεί σε περίπου 40.000 επιχειρήσεις «ζόμπι».\nΟι πιο επικίνδυνοι κλάδοι\nΣύμφωνα με τις εκτιμήσεις της Τράπεζας Πειραιώς με στοιχεία πριν από την πανδημία, οι κλάδοι με τα μεγαλύτερα ποσοστά επιχειρήσεων «ζόμπι» είναι:\n– Λιανικό εμπόριο με ποσοστό 26,8%\n– Υπηρεσίες εκπαίδευσης, υγείας, διασκέδασης με 23%\n– Αγροτικός τομέας (23%)\n– Εμπόριο και επισκευή οχημάτων (22,1%)\n– Υπηρεσίες που σχετίζονται με διοικητικές δραστηριότητες (19,4%).\n– Προειδοποίηση από ΕΚΤ\nΣύμφωνα με την ΕΚΤ, τα μέτρα στήριξης δεν άφησαν στην κρίση της πανδημίας να εμφανιστούν «λουκέτα». Μάλιστα, η άπλετη ρευστότητα και τα χαμηλά επιτόκια μπορεί να διευκόλυναν το τραπεζικό σύστημα να διατηρήσει εν ζωή επιχειρήσεις «ζόμπι» κάτι για το οποίο δεν δόθηκαν οι ενέσεις ρευστότητας. Αντίθετα, δόθηκαν προκειμένου το τραπεζικό σύστημα να απορροφήσει κραδασμούς και να στηρίξει την πραγματική οικονομία, εστιάζοντας στα νοικοκυριά και τις βιώσιμες επιχειρήσεις.\nΤο γενικότερο προστατευτικό -δημοσιονομικό και νομισματικό- πλαίσιο, λόγω της πανδημίας, είναι ευκαιρία για τις τράπεζες να αποφασίσουν και να οδηγήσουν σε πτώχευση τις επιχειρήσεις «ζόμπι». Διαφορετικά, όπως ανέφεραν, η ΕΚΤ έχει εντοπίσει το πρόβλημα και μπορεί να επιβάλλει μέτρα που θα το περιορίσουν. Όμως, θα ήταν καλύτερα οι κυβερνήσεις να βελτιώσουν το πτωχευτικό δίκαιο και να υπάρξει εναρμόνιση μεταξύ των χωρών-μελών.\nΣυστήνεται να καθιερωθούν ειδικά στρες τεστ στις ευρωπαϊκές τράπεζες για την αποκάλυψη των επιχειρήσεων «ζόμπι», να αυξηθούν οι απαιτούμενες προβλέψεις κεφαλαίων, ώστε να κάνει την «απόκρυψη» των «ζόμπι» ασύμφορη, αλλά και αυστηρότερη εποπτεία εστιάζοντας στις περιπτώσεις «Evergreen».\nΜελετώντας διαχρονικά στοιχεία από όλες τις χώρες της Ευρωζώνης, η ΕΚΤ καταλήγει στα εξής:\n* Απομυζούν την οικονομία. Οι επιχειρήσεις «ζόμπι» στερούν φθηνά κεφάλαια στις υγιείς επιχειρήσεις. Προκειμένου οι τράπεζες να διατηρήσουν τις επιχειρήσεις «ζόμπι» εν ζωή τους προσφέρουν φθηνή χρηματοδότηση και αναχρηματοδότηση. Ο κίνδυνος και το κόστος αποθαρρύνει τις τράπεζες να δανείσουν άλλες επιχειρήσεις.\n* Αυξάνουν το κόστος δανεισμού. Τα επιτόκια των νέων επιχειρηματικών δανείων είναι υψηλότερα από τον μέσο όρο των επιτοκίων στα υφιστάμενα επιχειρηματικά δάνεια διότι με φθηνότερα δάνεια και με φθηνότερες αναχρηματοδοτήσεις κρατούν στη «ζωή» τις επιχειρήσεις «ζόμπι». Εάν, μάλιστα, το φαινόμενο αυτό παρατηρηθεί πάνω από τέσσερα συνεχόμενα τρίμηνα, τότε αποτελεί ένδειξη ύπαρξης «κρυμμένων ζόμπι» από τις τράπεζες.\n* Αναποτελεσματικό πτωχευτικό δίκαιο. Πραγματοποιούνται λίγες πτωχεύσεις από το αναμενόμενο ή σημειώνεται μείωση των πτωχεύσεων σε περιόδους κρίσης. Αυτό οφείλεται στο αναποτελεσματικό πτωχευτικό δίκαιο ορισμένων χωρών αλλά και στη μεγάλη διαφοροποίηση από χώρα σε χώρα εντός Ευρωζώνης. Στην Ελλάδα είναι χαρακτηριστικό, όπως αναφέρει και η Τράπεζα της Ελλάδος, ότι μέχρι τον νέο πτωχευτικό νόμο, η διαδικασία ήταν τόσο χρονοβόρα και γραφειοκρατική αλλά και το ποσοστό ανακτήσεων τόσο μικρό που πτώχευαν μόλις 266 επιχειρήσεις το χρόνο.\nΣτην πραγματικότητα τα «λουκέτα» ήταν περισσότερα, αλλά δεν είχαν ενταχθεί στη νομική διαδικασία της πτώχευσης. Επίσης, σύμφωνα με την ΕΛΣΤΑΤ, στη δεκαετία 2010-2019 ο ετήσιος ρυθμός πτωχεύσεων ήταν αρνητικός κατά 18,1%. Συνεπώς, όπως σημειώνεται στις εκθέσεις της ΕΚΤ, ο μικρός αριθμός πτωχεύσεων αποτελεί ένδειξη αναποτελεσματικού πτωχευτικού κώδικα και ύπαρξη πολλών επιχειρήσεων «ζόμπι».\n* Νομισματική χαλάρωση, αλλά με μέτρο. Παρατεταμένη περίοδος χαμηλών επιτοκίων με υψηλούς ρυθμούς πιστωτικής επέκτασης και ρυθμούς ανάπτυξης δημιουργεί τις συνθήκες να εμφανιστούν επιχειρήσεις «ζόμπι».\n* Πότε εμφανίζονται. Οι επιχειρήσεις «ζόμπι» εμφανίζονται, συνήθως, 2-3 χρόνια ύστερα από υψηλούς ρυθμούς ανάπτυξης είτε ένα έτος μετά από μία μεγάλη ύφεση.\n* ΗΠΑ και Βρετανία παρουσιάζουν τον μεγαλύτερο αριθμό επιχειρήσεων «ζόμπι» κυρίως λόγω της νομισματικής τους πολιτικής, της κρίσης του 2008, αλλά και τις πολιτικής των τραπεζών τους σε σχέση με την πιστωτική επέκταση.


3 εύκολες ασκήσεις για να αποκτήσετε σφριγηλούς γλουτούς | InfoKids\nΑρχική › InfoMommy › Διατροφή & Fitness › 3 εύκολες ασκήσεις για να αποκτήσετε σφριγηλούς γλουτούς\nΔεν χρειάζεται να σπαταλάτε χρόνο και χρήματα σε προϊόντα αδυνατίσματος και κρέμες περιποίησης, προκειμένου να αποκτήσετε τους καλογυμνασμένους γλουτούς που πάντα ονειρευόσασταν.\nΔοκιμάστε τις 3 ασκήσεις ενδυνάμωσης που σας προτείνουμε και θα εκπλαγείτε ευχάριστα με τα αποτελέσματα!\nΓονατίστε με τις παλάμες ευθεία προς τους ώμους και τα γόνατα προς τους γοφούς. Ταυτόχρονα, κρατήστε την πλάτη σας επίπεδη. Σηκώστε λυγισμένο στο πλάι το δεξί σας πόδι στο ύψος των γοφών και στη συνέχεια τεντώστε το, κρατώντας σταθερό τον κορμό και γυρίζοντας το κεφάλι στο πλάι. Επαναλάβετε για 15 φορές και αλλάξτε πόδι.\nΣταθείτε όρθιες και λυγίστε το δεξί πόδι μέχρις ότου ακουμπήσει στο σημείο πίσω από το αριστερό γόνατο. Συγχρόνως, τεντώστε το δεξί χέρι στο πλάι στο ύψος των ώμων και το αριστερό ακριβώς πάνω από το κεφάλι. Κρατήστε τα χέρια στην ίδια θέση και τεντώστε το δεξί πόδι προς τα πίσω. Κάντε 15 επαναλήψεις και αλλάξτε πόδι.\nΞαπλώστε ανάσκελα με τα πέλματα ενωμένα ψηλά και τα χέρια τεντωμένα δεξιά και αριστερά. Στη συνέχεια, ανοίξτε τα πόδια σας στο πλάι -όσο είναι δυνατόν- κι έπειτα ελάτε ξανά στην αρχική θέση σας. Κάντε 15 επαναλήψεις και ξεκουραστείτε.\nΠαρασκευή, 11 Απρίλιος, 2014 στην κατηγορία Διατροφή & Fitness


Ο Γιάννης Π. Τριανταφύλλου και οι σκέψεις του...: «Κύριε καθηγητά καλώς ήρθατε στη χώρα που σας γέννησε...»\nΓια το θέμα έγραφε μερικές μέρες αργότερα ένας φίλος στο facebook το καλωσώρισμα του τίτλου, λίγο πιο ολοκληρωμένο αλλά πάντα σκωπτικό: «Δεν χρειάζεται να φοβάστε. Όπως λέει και Ρουσώ, αν το πάθετε πολλές φορές θα συνηθίσετε. Κύριε καθηγητά καλώς ήρθατε στη χώρα που σας γέννησε και αργά ή γρήγορα θα σας στείλει από κει που ήρθατε.» Απευθυνόταν στον δρ. Δημήτρη Μπερτσιμά (τακτικός καθηγητής στο ΜΙΤ. Από το 2006 είναι συνδιευθυντής του Κέντρου Επιχειρησιακής Ερευνας στο ΜΙΤ. Η ερευνητική του εργασία έχει βραβευθεί με πολλά διεθνή βραβεία, ενώ από το 2005 είναι μέλος της Εθνικής Ακαδημίας Μηχανικών στις ΗΠΑ).\n«Εάν είσαι στο σπίτι σου και κάποιοι προσπαθούν να σπάσουν την πόρτα, τι κάνεις; Είναι φυσιολογικό όταν αισθάνεσαι απειλή να καλέσεις την αστυνομία. Λυπάμαι που ορισμένοι δεν συμφωνούν, αλλά εγώ εκτιμώ ότι πράξαμε σωστά. Στείλαμε ένα μήνυμα ότι πράξεις βίας δεν έχουν καμία θέση στο πανεπιστήμιο. Είναι καιρός να αντιδράσουμε». Και συνεχίζει: «Ομολογώ ότι σοκαρίστηκα. Ήταν η πρώτη φορά στη ζωή μου που έζησα φαινόμενα βίας μέσα στο πανεπιστήμιο. Ούτε ως φοιτητής στο Εθνικό Μετσόβιο Πολυτεχνείο ούτε στη διάρκεια των 28 ετών που είμαι στο ΜΙΤ είχα ανάλογη εμπειρία. Εκεί, σε άλλες περιόδους, στον πόλεμο του Βιετνάμ, για παράδειγμα, έκαναν διαδηλώσεις οι φοιτητές. Βεβαίως, είχα ακούσει ότι τα πράγματα έχουν χειροτερέψει στα ελληνικά πανεπιστήμια. Ότι φοιτητές «χτίζουν» τους καθηγητές στα γραφεία τους. Πολλοί Έλληνες συνάδελφοί μας βρίσκονται υπό το κράτος φόβου».\nΠαρακινούμενος από αυτό το σχόλιο, συνέλεξα και θα παρουσιάσω παρακάτω μερικά ακόμα επιλεγμένα σχόλια και απόψεις επί του θέματος, διερευνόντας την πολιτική και κομματική διάσταση του πράγματος\nΠρώτο ένα σχόλιο (της 09.07.2013) του Γιώργου Προκοπάκη, ανθρώπου που κινείται πολιτικά στον κεντροαριστερό χώρο και υπέρμαχου των μεταρρυθμίσεων.\nΘυμίζω πως το καλοκαίρι του 2012 ... με πρωτοβουλία της ΔΗΜΑΡ, υπό την ηγεσία της κας Μαρίας Ρεπούση, έλαβε χώρα η αντιμεταρρύθμιση στα πανεπιστήμια. Αφού είχαν πρώτα τακιμιάσει με τον Μπαμπινιώτη, έσπρωξαν τις αλλαγές στο νόμο Διαμαντοπούλου. Ποιές αλλαγές; Αυτές που έδιναν το πανεπιστήμιο βορά στους σεπτούς πρυτάνεις.\nΜε την αρλουμπολογία περί "θεσμικών αντιβάρων" παρέτειναν τη θητεία των σεπτών πρυτάνεων και δημιουργήθηκε δυαδική εξουσία στα πανεπιστήμια. Στόχος ήταν η ακύρωση στην πράξη του θεσμού του Συμβουλίου Ιδρύματος και βέβαια η συνέχιση της λειτουργίας των πανεπιστημίων υπό καθεστώς ασυδοσίας.\nΑκριβώς τα σημεία αυτά είχαν επισημανθεί στους φίλους. Στο όνομα του "να κρατηθούν χαμηλά οι τόνοι" και να μην κάνουν μπάχαλο το πανεπιστήμιο οι κατ' επάγγελμα και κατ' εντολήν μπαχαλάκηδες, συντάχθηκαν με το κόμμα τους.\nΑπότοκο της αντιμεταρρύθμισης ήταν το χθεσινό αίσχος στο ΕΚΠΑ. Σημειώνω πως, όπως σε όλες τις περιπτώσεις που κάτι κρίσιμο παίζεται στο ΕΚΠΑ, το επιφανές μέλος της πανεπιστημιακής κοινότητας και δεξί χέρι της κας Ρεπούση, η κα Ευγενία Μπουρνόβα, "έτυχε" να μην είναι παρούσα. Είτε κατά κομματική εντολή είτε από σκέτη ιδιοτέλεια - μπορεί και από αδιαφορία βέβαια και έλλειψη συναίσθησης.\nΧθες στο ΕΚΠΑ ανεδείχθησαν μια σειρά ζητημάτων:\n1. Τα συγκοινωνούντα δοχεία - πρυτανεία, φίλα προσκείμενοι προς το πανεπιστημιακό κατεστημένο, πανεπιστημιακό κατεστημένο, επαναστατημένοι φοιτητές, ρεντίκολα ΣΥΡΙΖΑ.\n2. Η ανάγκη για αποφασιστικότητα από την υγιή πανεπιστημιακή κοινότητα. Κατερρίφθη ο μύθος "η αστυνομία δεν επεμβαίνει". Αναγκάζεται να αφήσει την προσχηματική τακτική όταν η πανεπιστημιακή κοινότητα επιμένει. Τα μέλη του Συμβουλίου (είπαμε, η Τζένη του Κάμπου απούσα) έμειναν αμετακίνητα: δεν αισθανόμαστε πως κινδυνεύει η ζωή μας αλλά δεν ανεχόμαστε το καθεστώς ομηρείας και δεν αποσύρεται η καταγγελία μέχρις ότου η πρόσβαση είναι ελεύθερη.\n3. Η κενότητα των υποτιθεμένων ηγετών. Λαφαζάνης και Τσακαλώτος το μόνο που τους ενδιέφερε ήταν η απόσυρση της καταγγελίας. Για να μπορούν να το ξανακάνουν. Ε δεν τους πέρασε.\n4. Η θρασυδειλία και τζαμπαμαγκιά των τραμπούκων. Όταν έσκασε μύτη ο κλειδαράς της αστυνομίας, οι προ ολίγων λεπτών "γερμανοτσολιάδες" (η Τζένη του Κάμπου δεν ήταν μέσα), "σιχαμένοι" (η Τζένη του Κάμπου δεν ήταν μέσα), "λαμόγια" (η Τζένη του Κάμπου δεν ήταν μέσα) κλπ, έγιναν "κύριε, κύριε", "κυρία, κυρία" για να φυγαδευθούν. Και φυγαδεύθηκαν! Το Συμβούλιο δεν είχε οπτική επαφή με τα τεκταινόμενα απ' έξω, οπότε δεν αναγνωρίσθηκε κανείς στη ΓΑΔΑ.\n5. Το Συμβούλιο έκανε τη δουλειά του κανονικά. Με λίγες ώρες καθυστέρηση. Δηλαδή, όταν υπάρχουν άνθρωποι που πονάνε το πανεπιστήμιο, η δουλειά θα γίνεται, δεν πα να τρώνε τα λυσακά τους οι πρυτάνεις, η Ρεπούση, οι μεγαλογιατροί, ο Λαφαζάνης - α και το "κίνημα".\nΚαι δεύτερο, ένα άρθρο της καθηγήτριας Βάσως Κιντή, συζύγου του κ. Προκοπάκη, πρώην μέλους της ΚΕ της ΔΗΜΑΡ (και του κόμματος) και μέλους του Συμβουλίου Ιδρύματος του ΕΚΠΑ, η οποία ήταν παρούσα στην συνεδρίαση του Συμβουλίου καθ' όλη τη διάρκεια των γεγονότων (και της συνεδρίασης βέβαια). Το άρθρο της κας Κιντή δημοσιεύθηκε στην Καθημερινή της Κυριακής 14.07.2013, στην στήλη «Άποψη», με τίτλο «Χρέος απέναντι στους φοιτητές και τη χώρα».\nΕυτυχώς, όλα δείχνουν πως οι μέρες αυθαιρεσίας τελειώνουν. Είτε με το καλό είτε με το άγριο...


U20: Διαμαντάκος: «Μάθημα η ήττα»\nΔευτέρα, 07 Ιουλίου 2014 00:00\nΗ Εθνική Νέων έχασε από την Γαλλία, αλλά ακόμη και οι ήττες αποτελούν μάθημα σύμφωνα με τον Γιώργο Διαμαντάκο. «Χάσαμε σήμερα, όμως θεωρώ πως μέσα από αυτές τις ήττες μαθαίνουμε.\nU20: Τα εισιτήρια του Ευρωπαϊκού Πρωταθλήματος\nΗ τιμή του εισιτηρίου των αγώνων της πρώτης φάσης του Ευρωπαϊκού Πρωταθλήματος Νέων Ανδρών έχει οριστεί στα 5 ευρώ και με αυτό ο κάτοχός του θα μπορεί να παρακολουθήσει όλες τις αναμετρήσεις της συγκεκριμένης ημέρας στο εκάστοτε γήπεδο.\nInternational Tournament U20: Ελλάδα – Ισπανία 55-67\nΗ Εθνική Νέων Ανδρών ηττήθηκε από την Ισπανία με 55-67 και κατετάγη 3η στο International Tournament U20, που διεξήχθη στο Ηράκλειο Κρήτης στο κλειστό «Δύο Αοράκια».\nΝέων Γυναικών: Γαλλία - Ελλάδα 67-36\nΓια τις θέσεις 9-16 του Ευρωπαϊκού Πρωταθλήματος Νέων Γυναικών που γίνεται στο Ούντινε της Ιταλίας θα αγωνιστεί πλέον η Εθνική ομάδα.\nU20: Η 12αδα του Ευρωπαϊκού πρωταθλήματος\nΟ ομοσπονδιακός προπονητής, Κώστας Μίσσας, ανακοίνωσε την 12άδα της Εθνικής Νέων Ανδρών για το Ευρωπαϊκό Πρωτάθλημα που θα διεξαχθεί από 8 ως 20 Ιουλίου στην Κρήτη.\nU20: Διάστρεμμα δευτέρου βαθμού ο Παπαπέτρου\nΤα αποτελέσματα των εξετάσεων που υποβλήθηκε ο Ιωάννης Παπαπέτρου μετά τον τραυματισμό του στην απογευματινή προπόνηση της Κυριακής έδειξαν πως ο διεθνής φόργουορντ υπέστη διάστρεμμα δεύτερου βαθμού στο αριστερό πόδι.\nΕθνικής Νέων Ανδρών\nU20: LIVE η συνέντευξη Τύπου\nΠαρακολουθήστε LIVE την συνέντευξη Τύπου της οργανωτικής επιτροπής του Ευρωπαϊκού Πρωταθλήματος Νέων Ανδρων στο επίσημο κανάλι της ΕΟΚ στο youtube.\nU20: Τσαγκρώνης: «Διπλός ο στόχος…»\nΤο μεσημέρι της Δευτέρα (07/07) έγινε στο «ΚΡΗΤΗ 1» της ΑΝΕΚ Superfast το άτυπο τζάμπολ του Ευρωπαϊκού Πρωταθλήματος Νέων (που θα διεξαχθεί από 8 ως 20 Ιουλίου στην Κρήτη) με την επίσημη συνέντευξη Τύπου της οργανωτικής επιτροπής.\nΝέων Γυναικών: Ελλάδα – Σουηδία 39-55\nΜε ήττα συνέχισε τις υποχρεώσεις της στο Ευρωπαϊκό Πρωτάθλημα Νέων Γυναικών που διεξάγεται στο Ούντινε η εθνική ομάδα.\nU20: Πρόγραμμα Α Φάσης του Ευρωπαϊκού Πρωταθλήματος\nΤο Ευρωπαϊκό Πρωτάθλημα Νέων Ανδρών αρχίζει αύριο στην Κρήτη (Ηράκλειο - Ρέθυμνο). Το αναλυτικό πρόγραμμα είναι (οι αγώνες του Α και του Γ Ομίλου θα γίνουν στο Νέο Κλειστό Ηρακλείου (Δύο Αοράκια), οι αγώνες του Β Ομίλου θα γίνουν στο Πανεπιστημιακό Γήπεδο Ηρακλείου και οι αγώνες του Δ Ομίλου στο…\nU20: Παπαπέτρου: «Πάντα είναι ψηλά ο πήχης»\nΝέων Γυναικών: Πρεμιέρα με Λετονία\nU20: Την Δευτέρα (07/07) η συνέντευξη Τύπου\nΣελίδα 366 από 429\nΕθνικές Ομάδες (1670)


Υπάρχει και το φιλότιμο - Ειδήσεις - νέα - Το Βήμα Online\nΥπάρχει και το φιλότιμο\nΗ ΑΠΟΔΥΝΑΜΩΣΗ της εθνικής ομάδας μπάσκετ, εν όψει μάλιστα μιας τόσο σημαντικής διοργάνωσης όπως το Πανευρωπαϊκό Πρωτάθλημα, χαρακτηρίστηκε- μάλλον αβασάνιστα- ως ένα κεφάλαιο του αθλήματος στην εθνική εκπροσώπηση το οποίο έκλεισε για να αρχίσει ένα νέο ως προς τη σύνθεση και κατ΄ επέκταση και ως προς τις αγωνιστικές προοπτικές. Μια σκέψη είναι ότι αυτή η κρίση δεν σηματοδοτεί κεφάλαιο νέο, αλλά απλώς μια νέα σελίδα έκτακτης ανάγκης. Ερεισμα της άποψης ότι η μέγιστη πλειονότητα των απόντων- για την ακρίβεια, από τους 7 οι 6- έχουν χρονικά ευδόκιμη προοπτική (με μια εξαίρεση) όχι μόνο στις ομάδες τους εντός και εκτός συνόρων αλλά και στην πορεία της Εθνικής.\nΗ ΑΠΟΔΥΝΑΜΩΣΗ της εθνικής ομάδας μπάσκετ, εν όψει μάλιστα μιας τόσο σημαντικής διοργάνωσης όπως το Πανευρωπαϊκό Πρωτάθλημα, χαρακτηρίστηκε- μάλλον αβασάνιστα- ως ένα κεφάλαιο του αθλήματος στην εθνική εκπροσώπηση το οποίο έκλεισε για να αρχίσει ένα νέο ως προς τη σύνθεση και κατ΄ επέκταση και ως προς τις αγωνιστικές προοπτικές. Μια σκέψη είναι ότι αυτή η κρίση δεν σηματοδοτεί κεφάλαιο νέο, αλλά απλώς μια νέα σελίδα έκτακτης ανάγκης. Ερεισμα της άποψης ότι η μέγιστη πλειονότητα των απόντων- για την ακρίβεια, από τους 7 οι 6- έχουν χρονικά ευδόκιμη προοπτική (με μια εξαίρεση) όχι μόνο στις ομάδες τους εντός και εκτός συνόρων αλλά και στην πορεία της Εθνικής. Δηλαδή έχουν μπροστά τους γόνιμη προσωπική βιωσιμότητα αρκετών ετών. Αυτό είναι ένα σημείο που δεν πρέπει να παραγνωρίζεται και κάποιοι, εύκολα, να θεωρούν «τελειωμένη» την εθνική ομάδα με την σύνθεση των τελευταίων τουλάχιστον ετών. Αρα πρέπει να ευχόμεθα από καρδιάς αθλητές που έχουν συμβάλει τα μέγιστα στη διεθνή εμφάνιση του ελληνικού μπάσκετ να επιστρέψουν γεροί και αποδοτικοί.\nΗ ΑΛΛΗ πλευρά, που αφορά την ανάθεση μεγάλων ευθυνών ίσως δυσανάλογων προς την ατομική αγωνιστική εμπειρία και την ωρίμανση του ταλέντου πολλών από τους «νέους», είναι μια ευκαιρία (ουδέν κακόν αμιγές καλού) για την επίσπευση των διαδικασιών επιβίωσης σε δύσκολες συνθήκες νέων αθλητών, στους οποίους δυστυχώς δεν δόθηκε χείρα βοηθείας- εκτός λίγων εξαιρέσεων-, δηλαδή επαρκής χρόνος συμμετοχής στις ομάδες. Πρόβλημα που πανταχόθεν έχει επισημανθεί, αλλά η απόδοση είναι χαμηλή γιατί οι ομάδες και κατ΄ ανάγκην και οι τεχνικοί επιδιώκουν καρπούς ευχάριστους για τους ιδιοκτήτες και τους οπαδούς. Αντίληψη κοντόθωρη αλλά υπαρκτή, γνωστή στους παροικούντες την καλαθοσφαιρική Ιερουσαλήμ.\nΗ ΔΗΜΟΣΙΟΓΡΑΦΙΚΗ αυτή εκτίμηση έχει εμφανή στόχο: να δείξουμε όλοι κατανόηση όσον αφορά τις δυσκολίες για τα νέα μέλη της εθνικής ομάδας και να αποκλεισθούν τυχόν μεμψιμοιρίες για- ας ελπίσουμε λίγαδυσάρεστα αποτελέσματα. Το να προεξοφλείται «πατατράκ» είναι απάνθρωπο και θα δούμε ότι τα αποτελέσματα θα διαψεύσουν τις Κασσάνδρες. Είναι βέβαιο ότι παλαιοί και νέοι αθλητές έχουν επίγνωση των δυνατοτήτων που δεν είναι τυχαίες, αλλά απαιτείται και ένα γενικότερο κλίμα ενθάρρυνσης πέραν των πλαισίων της οικογένειας, δηλαδή της ομάδας. Ασφαλώς η ψυχολογική υποστήριξη και η αποφυγή παραπομπής και σύγκρισης με επιτυχίες των τελευταίων ετών θα είναι ωφέλιμη. Ακόμη, δεν πρέπει να ξεχνάμε ότι κάθε φιλόδοξος νέος αθλητής, εκτός από τις σωματομετρικές δυνατότητές του κατά τη συγκεκριμένη αγωνιστική περίοδο, πρέπει να έχει- και αυτό συμβαίνει με τους νεοπροσκληθέντεςένα ακόμη όπλο στην προσωπική θωράκισή του: το φιλότιμο. Αλλωστε ο αγώνας παίζεται 5 προς 5. Με το σκεπτικό αυτό δεν αποκλείονται και οι εκπλήξεις. Οι στενόκαρδες προβλέψεις προσφέρουν κακή υπηρεσία στην παρούσα συγκυρία. Οι αγώνες στην Κύπρο έδειξαν ενθαρρυντικά στοιχεία. Το βασικό ζητούμενο είναι η αγωνιστική συνάφεια μεταξύ παλαιών και νέων.\nΣΤΑ ΓΗΠΕΔΑ της Λιθουανίας θα πέσουν κάποιοι στα κρύα νερά, αλλά και θα σφυρηλατηθούν οι ψυχοσωματικές αντοχές. Θετικό για το σχήμα μετά την επάνοδο των απόντων. Τότε με το νέο κράμα (τα κράματα συχνά είναι πιο ισχυρά από τα αμιγή μέταλλα) θα είναι ακόμη πιο ισχυρό το σύνολο. Βέβαια ως αγωνιστική μορφή η εθνική ομάδα περνά από κρίση, παροδική. Σε κάποιες περιπτώσεις (τραυματισμοί) αναπάντεχη. Για ένα εθνικό άθλημα με τη δημοφιλία της καλαθοσφαίρισης δεν είναι αυτό το πρόβλημα. Αλλού είναι… Στις διαφορές οικονομικής ταχύτητας, στην οικονομική ανισοσκέλιση, στη φυγή αξιόλογων παικτών στο εξωτερικό, στα (κακώς) εκκρεμούντα προβλήματα της Α2 κατηγορίας, στη δραματική μείωση συμμετοχής σε χρόνο των γηγενών παικτών. Επίσης, στην εμφανή ξενομανία και σε άλλα τινά (όπως η αφερεγγυότητα πολλών «επενδυτών»).


Bookstars :: Μικρασίας Ερως - Καραβασίλης Δημήτρης\nΈρωτας θα πει δόσιμο. Κι εμείς Μικρασία μου σου δώσαμε την ψυχή μας. Μας αγάπησες άραγε κι εσύ τόσο; Μας σκέφτηκες καθόλου; Μας περιμένεις ακόμη; Καθόμαστε τώρα εδώ, και αυτό το δειλινό μέσα στις μικρές αυλές μας κι η μνήμη σου γεμίζει με άρωμα νυχτολούλουδου το βραδάκι μας.\nΑκόμη είμαστε πρόσφυγες. Κι αν ξαναγίνηκε το βιος μας, κι αν τα παιδιά μας δεν γνώρισαν τον μεγάλο έρωτα του γονιού τους, στο βάθος της καρδιάς μας, ένα έτοιμο σεντούκι περιμένει, γεμάτο με τον Έρωτά μας, για να πάρουμε τον δρόμο της επιστροφής.\nΟ μπάρμπα-Κωνσταντής, ο Στάμος, η κυρά Μαρίκα και οι άλλοι τρέμουν, μήπως τα παιδιά τους δεν νιώσουν τίποτα από τον έρωτά σου. Και τα μαζεύουν και τους λένε... και τους λένε... μέχρι να αποκάμουν τα στόματα και τα μάτια να δακρύσουν.\nΚι όταν τελειώσουν τα λόγια, αρχίζουν και γεμίζουν λευκές σελίδες, σαν κι αυτού του βιβλίου, που ξεκίνησε από απλό χαρτί και πόθησε να γίνει καράβι του νόστου, με επιβάτες κάποιους που έκαναν τη νοσταλγία τους γιορτή και τον έρωτά τους τραγούδι και καμιά φορά παραμύθι.\nΔημήτρης Ν. Καραβασίλης\nΣαιν Μπρι Γκονζάγκ


ΠΟΥ ΕΙΝΑΙ ΤΟ ΜANUAL, ΒΡΕ ΠΑΙΔΙΑ; - KidsCloud.gr\nKidsCloud.gr > ΑΓΑΠΗΜΕΝΟ ΜΟΥ KIDS' CLOUD > ΠΟΥ ΕΙΝΑΙ ΤΟ ΜANUAL, ΒΡΕ ΠΑΙΔΙΑ;\nΌσο η μικρή κάνει τις τελευταίες διορθώσεις στις εργασίες της, ρίχνεις κι εσύ μια ματιά στην τσάντα της και βλέπεις πάνω στον πάγκο της κουζίνας το σαντουιτσάκι που της έφτιαξες για κολατσιό.\n“Αγάπη μου, γιατί δεν έφαγες το σαντουιτσάκι σου;”\n“Έφαγες κάτι άλλο;”\nΚαι σου’ρχεται να κάνεις μία ερώτηση outsider!\n“Μήπως πήρες κάτι από το κυλικείο;”\n“Όοοοχι, μαμά!”, επιμένει.\nΔεν με πείθει….Θες το ένστικτο. Θες αυτό που λένε, ότι μπορείς και”διαβάζεις τα μάτια”…Δεν με πείθει.\n“Μήπως πήρες κάτι από το κυλικείο;” ξαναρωτάω.\n“Όχι. Όχι σήμερα!” Ουπς! What is this? ; Όχι σήμερα, δηλαδη πότε; Mε τί χρήματα; Πού τα βρήκες; Tί πήρες; Tϊ έφαγες; Γιατί δεν το ήξερα; Γιατί δεν μου το είπες; ΓΙΑΤΙIIII ΔΕEEEΝ ΜΟΥ ΤΟ ΕΙΠΕEEEEEΣ;\nΌλα αυτά μαζί ταυτόχρονα τα σκέφτηκα! Δεν τα είπα. Συγκρατήθηκα η τρελλή!\n“Πότε, αγάπη μου;”\nMε κοιτάζει. Δεν φαίνεται να θέλει να μιλήσει.\n“Tην ημέρα μετά που πήρα το Άριστα!”\n” Τί πήρες;”\n“Πήρα έναν λουκουμά και κάτι καραμέλες για τον λαιμό.”\nΜην με ρωτήσετε για τις καραμέλες για τον λαιμό…ούτε εγώ το κατάλαβα.\n“Πού βρήκες τα χρήματα;”\n“Eμ… αυτά που μου έδωσες να βάλω στον κουμπαρά μου, τα πήρα στο σχολείο.”\nEίναι η ώρα που αρχίζεις και σκέφτεσαι, ότι έτσι αρχίζουν οι μεγάλοι εγκληματίες τις υπεξαιρέσεις και που δεν θα μου λέει τί κάνει και πώς θα την προφυλάξω από τα ναρκωτικά, το αλκοόλ και τις κακές παρέες και….ώπα! Ηρέμησε, κοπελιάαααα! Ηρέμησε!\nΟ μπαμπάς αποσβολωμένος, προδομένος, πληγωμένος, απογοητευμένος…διακρίνοντας όλες αυτές τις μετοχές, “βγάζω πορτοκαλί” και του κάνω νόημα, ότι “θα παίξω μπάλα” εγώ.\nΑρχίζω, λοιπόν, μία ήρεμη συζήτηση (ΑΠΟΡΩ ΜΕ ΤΗΝ ΗΡΕΜΙΑ ΜΟΥ! Really!!!) και αρχικά την ρώτησα να μας εξηγήσει, για ποιόν λόγο δεν μας το είπε από πριν και το έκανε κρυφά.\nΔιστακτικά μας είπε ότι το έκανε, γιατί ήθελε να πάρει κάτι και εμείς θα της λέγαμε όχι.\nΠαρένθεση! Ναι, ένα φάουλ κυρίως δικό μου, το ότι από την αρχή του σχολείου δεν την είχα αφήσει να πάρει κάτι από το κυλικείο.\nΤο ότι της αγόραζα σχεδόν, ότι ήθελε από τον φούρνο, δεν της κάλυπτε την ανάγκη να πάρει κι εκείνη έστω μία φορά κάτι από το κυλικείο του σχολείου, όπως άλλοι συμμαθητές της! Κι εγώ τί έκανα; Έκανα αυτό που λέω, ότι δεν πρέπει να κάνουμε. Το έκανα απαγορευμένο και χωρίς να έχω καθίσει, να το συζητήσω ίσως όσο αναλυτικά είχε η ίδια ανάγκη, για να το καταλάβει.\nΤης είπαμε, ότι μας στεναχώρησε πολύ που μας είπε ψέμματα και προσπάθησε να μας κοροϊδέψει. Της εξήγησα ότι δεν μπορούμε να την πιστέψουμε απόλυτα και ότι και για την σημερινή ημέρα έλεγε την αλήθεια. Επέμεινε ότι έλεγε την αλήθεια.\nΤης είπαμε ότι την πιστεύουμε.\nΒούρκωσε και ξαναβούρκωσε και ένιωσα, ότι κατάλαβε τί της λέγαμε.\nΤης εξηγήσαμε τους λόγους που δεν θέλουμε να αγοράζει κολατσιό από το κυλικείο (π.χ. γιατί ακόμη τώρα μαθαίνει την αξία των χρημάτων-ναι, αργήσαμε το ξέρω-γιατί δεν θέλουμε να μεταφέρει χρήματα στο σχολείο κλπ κλπ) και ότι παρόλα αυτά, αν ήθελε πάρα πολύ, θα μπορούσαμε να το συζητήσουμε.\nΟ μπαμπάς της θύμησε, ότι ακόμη και εμείς οι δύο που είμαστε μεγάλοι, όταν θέλουμε να αγοράσουμε κάτι, δεν το κάνουμε κρυφά, αλλά το συζητάμε μεταξύ μας και αρκετές φορές είναι και η ίδια μπροστά.\nΑφού μας διαβεβαίωσε, ότι δεν θα το ξανακάνει και της είπαμε ότι θέλουμε να μας αποδείξει ότι κάνουμε καλά που την εμπιστευόμαστε, έληξε το θέμα εκεί.\nΩφούυυυυυυυυ! Ωφούυυυυυυυυυ! Ωφούυυυυυυυυυ!!!\nΝαι, αγχώθηκα! Δεν ξέρω απόλυτα, πότε χειρίζομαι κάτι σωστά και πότε λάθος. Και ταυτόχρονα αναρωτιέμαι τί είναι σωστό και τί λάθος. Δεν ισχύουν όλες οι μέθοδοι σε όλα τα παιδιά.\nΤις περισσότερες φορές προσπαθώ να συνδυάσω όλα αυτά που έχω διαβάσει (γιατί γενικές κατευθυντήριες επιστημονικές απόψεις υπάρχουν) με το ένστικτο και με την προσωπικότητα του παιδιού μου.\nΚαι να σκεφτείς ότι κάποτε αγχωνόμουν τρελλά που δεν μπορούσε να κάνει κακά!\n(Photo by afreeta)\nReply\tΔΕΝ ΥΠΑΡΧΕΙ ΜΑNUAL, ΠΑΙΔΙΑ! | KidsCloud.gr 7 Φεβρουαρίου, 2012 at 10:14 μμ\n[…] τα χθεσινά γεγονότα (δείτε το Πού είναι το manual, βρε παιδιά:) και αφού προβληματίστηκα αρκετά, λέω στην μικρή […]\nΜΟΥΣΙΚΟ ΝΤΟΚΟΥΜΕΝΤΟ! ΑΠΟΚΛΕΙΣΤΙΚΟ!! :D


Οπτική Διάκριση - Τούφας Κωνσταντίνος\nΟπτική διάκριση είναι η ικανότητα νοητικής επεξεργασίας και κατανόησης των οπτικών ερεθισμάτων και πληροφοριών του περιβάλλοντος, μέσω της όρασης. Η ικανότητα αυτή αποτελεί ένα σημαντικό στοιχείο για την ορθή αντίληψη του περιβάλλοντος, αλλά και για την εκπαίδευση του παιδιού. Αφορά στην ικανότητα ενός ατόμου να εντοπίζει στοιχεία των αντικειμένων, να αναλογίζεται τις διαφορές και τις ομοιότητες σε σχήματα, μορφές, χρώματα, μεγέθη, τις θέσεις και τους προσανατολισμούς. Η οπτική διάκριση συνεχίζει να αναπτύσσεται ακόμα και μετά την έναρξη φοίτησης των παιδιών στο νηπιαγωγείο.\nΤα παιδιά που αντιμετωπίζουν προβλήματα με την οπτική διάκριση, φαίνεται πως δυσκολεύονται να αναγνωρίσουν, να θυμηθούν, αλλά και να οργανώσουν τα οπτικά ερεθίσματα που λαμβάνουν, έχοντας ως αποτέλεσμα να μην μπορούν να κατανοούν τα γραπτά σύμβολα που χρησιμοποιούνται στη μάθηση, όπως τα γράμματα και τους αριθμούς. Συχνά, παρατηρείται δυσκολία να ξεχωρίσουν όμοια σύμβολα ή ακόμα και λέξεις. Άλλες φορές, δεν αναγνωρίζουν ομοιότητες και διαφορές μεταξύ των φωνηέντων και των συμφώνων στις λέξεις, παρουσιάζοντας δυσχέρειες και στην ανάγνωση. Για παράδειγμα, ένας μαθητής που δεν κατανοεί την διαφορά μεταξύ των λέξεων: /ό//λ//α/-/έ//λ//α/ και /ί//σ//α/-/ί//σ//ο/ ή /δ//έ//μ//α/-/θ//έ//μ//α και /φ//ύ//κ//ι/-/θ//ή//κ//η/, μπορεί να είναι ένας μαθητής που αντιμετωπίζει δυσκολίες στην οπτική διάκριση φωνηέντων ή στην οπτική διάκριση συμφώνων αντίστοιχα. Επίσης, μπορεί να κάνει αντιστροφές συλλαβών, όπως: /μπά//λα/-/λά//μπα/ και /μό//νος/-/νό//μος/.\nΕπιπλέον, μπορεί να εμφανίσουν δυσκολίες στις μαθηματικές πράξεις, καθώς πολλοί αριθμοί μοιάζουν στον σχηματισμό, όπως για παράδειγμα ο αριθμός 6 με τον αριθμό 9. Η άνεση με τους αριθμούς και τις μαθηματικές έννοιες βασίζεται κυρίως στην ικανότητα να διακρίνουν τα διαφορετικά αριθμητικά σύμβολα. Για παράδειγμα, πολλά μικρά παιδιά μπορούν απαντήσουν σωστά, όταν ερωτηθούν: «Πόσο κάνει δύο συν ένα;». Ωστόσο, κάποια από αυτά τα παιδιά, δεν μπορούν να απαντήσουν στην ίδια ερώτηση, όταν δίνεται γραπτώς, “2 + 1 = ?”. Αυτό οφείλεται στο γεγονός ότι τα παιδιά με αδύναμες δεξιότητες οπτικής διάκρισης, δεν μπορούν να αναγνωρίσουν σωστά όλους τους αριθμούς και τα σύμβολα.\nΌπως γίνεται αντιληπτό, η δεξιότητα της οπτικής διάκρισης είναι ιδιαίτερα σημαντική, καθώς τα παιδιά μαθαίνουν να διαβάζουν, να γράφουν και να εργάζονται με τις λέξεις και τους αριθμούς. Κάθε ένα από αυτά έχει το δικό του μοναδικό σχήμα, που θα πρέπει να αναγνωρίζεται από τους μαθητές.\nΓια να ενισχύσετε, λοιπόν, αυτή τη δεξιότητα, μπορείτε να πείτε στο παιδί σας να περιγράφει εικόνες που βλέπει. Έτσι, θα αρχίσει να παρατηρεί περισσότερες λεπτομέρειες, όσον αφορά σχήματα, χρώματα και λέξεις και, κατ’ επέκταση, θα δεσμεύσει στοιχεία στη μνήμη του. Στα μικρά παιδιά, μπορείτε να χρησιμοποιήσετε την ταύτιση εικόνας-αντικειμένου, ώστε να αντιληφθούν τις ομοιότητες ή τις διαφορές. Ακόμη, χρησιμοποιώντας πλαστελίνη ή ζύμη, μπορείτε να εξασκηθείτε μαζί στο να σχηματίζετε γράμματα και αριθμούς. Επιπλέον, μπορείτε να του ζητάτε να κυκλώνει γράμματα που του λέτε από σελίδες εφημερίδων ή περιοδικών.\nΕίναι, λοιπόν, φανερό πως οι δεξιότητες της οπτικής διάκρισης παίζουν καθοριστικό ρόλο στη μάθηση του παιδιού, καθώς η ορθή ανάπτυξή της βοηθάει τα παιδιά στην κατάκτηση της ανάγνωσης, τη γραφής, αλλά και στη σωστή επεξεργασία λέξεων και αριθμών.


Gamato: Οι 10 μικρότερες χώρες του κόσμου\nΔεν είναι λίγοι αυτοί που λένε ότι ...\n«τα σπάνια αρώματα μπαίνουν σε μικρά μπουκάλια» και έχουν απόλυτο δίκιο, καθώς δεν είναι πάντα το μέγεθος που μετράει. Στο πλαίσιο αυτό οι 10 μικρότερες χώρες του κόσμου δεν έχουν σε τίποτα να ζηλέψουν... τις μεγαλύτερες σε έκταση. Το αντίθετο μάλιστα, αφού πολλές από αυτές έχουν διακριθεί για απίθανες παραλίες, γαλαζοπράσινα νερά, εντυπωσιακά τοπία, πολυφωτογραφημένα αξιοθέατα αλλά και φιλόξενους κατοίκους. Άλλωστε τι να τα κάνεις τα πολλά τετραγωνικά όταν σε ένα μικρό κομμάτι εδάφους συγκεντρώνεις όλες τις ομορφιές του κόσμου;\nΑναρτήθηκε από diokiller5 στις 9:45 μ.μ.


Σε «θρύλο» του ελληνικού μπάσκετ ανήκει η σορός του άνδρα που εντοπίστηκε στα Βοτσαλάκια - Παραπολιτικά Αργολίδα\nΣύμφωνα με πληροφορίες που δημοσιεύει το ethnos.gr πρόκειται για τον θρύλο του ελληνικού μπάσκετ και μέλος της χρυσής ομάδας του Πανελληνίου Παναγιώτη Μανιά.\nΤην επώδυνη διαδικασία της αναγνώρισης του πτώματος που για δύο ημέρες ήταν στα αταυτοποίητα του νεκροτομείου, έκαναν χθες το πρωί η πρώην σύζυγος του και η κόρη του.\nΟ ίδιος, μάλιστα, φέρεται να είχε προγραμματίσει το θάνατό του, αφού την προηγούμενη ημέρα από το μοιραίο βράδυ πήρε ένα ταξί από την Αθήνα και ζήτησε από τον ταξιτζή να τον πάει στον Πειραιά να «αυτοκτονήσει». Ο ταξιτζής φοβήθηκε και τον πήγε στο αστυνομικό τμήμα Δραπετσώνας. Ο αξιωματικός υπηρεσίας ενημέρωσε φίλους οι οποίοι έτρεξαν αμέσως στο αστυνομικό τμήμα, τον παρέλαβαν και τον πήγαν στο σπίτι του στην πλατεία Κολιάτσου ωστόσο ο 88χρονος ήταν αποφασισμένος να κάνει πράξη το απενονοημένο διάβημα.\nΟ Νίκος Πορτοκάλογλου και ο Λαυρέντης Μαχαιρίτσας δεν είναι απλά φίλοι…είναι οικογένεια. Ακολούθησε τα parapolitikaargolida.gr στο Google News! Ζωντανά όλες οι ειδήσεις. Ο Νίκος Πορτοκάλογλου ακόμα δεν μπορεί να πιστέψει τον ξαφνικό χαμό του κολλητού του φίλου… Χρόνια μαζί. Σε λύπες χαρές, επιτυχίες, δυσκολίες. Φίλοι κα συνεργάτες από τα χρόνια της νιότης. Μέχρι τώρα. […]


Η κλασική, τρέλα για Γκαρσία… (pics) | ThesSports\nΑρχική ΠΟΔΟΣΦΑΙΡΟ ΠΑΟΚ Η κλασική, τρέλα για Γκαρσία… (pics)\nΗ κλασική, τρέλα για Γκαρσία… (pics)\nΣτην πρώτη μέρα του παιδικού τουρνουά «Φιλώτας Πέλλιος» που διεξάγεται για 2η συνεχόμενη χρονιά από τον ΠΑΟΚ Κυμίνων Μαλγάρων, έδωσε το παρών ο Πάμπλο Γκαρσία.\nΟ ποδοσφαιριστής-είδωλο μικρών και μεγάλων βρέθηκε στο τουρνουά του «Δικεφάλου» και μίλησε με τους ανθρώπους του ΠΑΟΚ Κυμίνων Μαλγάρων ενώ στη συνέχεια δέχθηκε μια ανθοδέσμη από τον δήμαρχο του Δέλτα Μίμη Φωτόπουλο, ο οποίος τον καλωσόρισε στο χωριό.\nΟ Ουρουγουανός «σταρ» βγήκε εκατοντάδες φωτογραφίες με τον κόσμο που βρέθηκε σήμερα (23/5) το πρωί στο γήπεδο των Μαλγάρων, ο οποίος ξεπέρασε τα 500 άτομα. Να υπενθυμίσουμε επίσης ότι το τουρνουά βρίσκεται σε εξέλιξη ενώ αύριο (24/5), ξεκινάει πάλι από τις 9.30 και ολοκληρώνεται τις απογευματινές ώρες με τις απονομές.\nΣήμερα το απόγευμα επίσης, στο τουρνουά έκαναν την εμφάνιση τους και οι ποδοσφαιριστές του ΠΑΟΚ, Αστέριος Γιακουμής, Εγιάλ Γκολάσα και ο Βασίλης Παπαδόπουλος, οι οποίοι μοίρασαν επίσης αυτόγραφα στους μικρούς θαυμαστές τους.\nΠροηγούμενο άρθροΤούρμπο Ρονάλντο, λάστιχο η Ρεάλ!\nΕπόμενο άρθροΗ συγνώμη του Πανόπουλου\nΈπιασε φωτιά το αμάξι του Κουλούρη


To Twitter θα σου επιτρέπει να κάνεις edit στις αναρτήσεις σου- Η ανακοίνωση της πλατφόρμας | It's Possible\nαρχικηΤΕΧΝΟΛΟΓΙΑTo Twitter θα σου επιτρέπει να κάνεις edit στις αναρτήσεις σου- Η ανακοίνωση της πλατφόρμας\nΜια νέα χρήσιμη λειτουργία φέρνει το Twitter. Η διάσημη πλατφόρμα θα επιτρέπει στους χρήστες να κάνουν edit στις αναρτήσεις που ήδη έχουν δημοσιεύσει.\nΗ ανακοίνωση πραγματοποιήθηκε μέσα από τον επίσημο λογαριασμό επικοινωνιών της πλατφόρμας, ο οποίος διευκρινίζει πως δεν πήρε την ιδέα από το viral poll του Elon Musk. Αντιθέτως, το Twitter εργάζεται πάνω στο χαρακτηριστικό εδώ και τουλάχιστον ένα χρόνο.\nΈτσι, μέσα στους επόμενους μήνες το social media θα δοκιμάσει τη λειτουργία και με τους συνδρομητές του Twitter Blue για να δει στην πράξη τι δουλεύει σωστά και τι όχι και έπειτα θα ακολουθεί η ευρεία διάθεση για όλους.